
LIETUVOS TSR VALSTYBINĖ TEISĖ 
Padėtis 1928 m. konstitucijai veikiant 


1928 m. konstitucija, kaip konstitucinis provizoriumas, veikė ligi 1938 m. šiame de- 
šimtmety buvo išleisti šie du konstitucinės teisės atžvilgiu svarbūs įstatymai: 1. Respublikos 
Prezidento rinkimų įstatymas 1931 m. ir 2. Seimo rinkimų įstatymas 1936 m. 

1928 m. konstitucija nustatė, kad Respublikos Prezidentas renkamas ypatingųjų 
tautos atstovų 7-riems metams. Kas yra tie ypatingieji tautos atstovai. konstitucija nenumatė. 
Iš konstitucijos buvo aišku viena, jog tai yra atskira kolegija, kurios funkcija — išrinkti Pre- 
zidentą. Tuo laiku Prezidentu pagal 1922 m. konstituciją buvo išrinktas A. Smetona 3-ejų 
metų kadencijai. Tuo būdu Prezidento kodencija baigėsi 1929 m. gruodžio mėn. 17 d. Tiesa. 
pagal konstituciją (1922 m.) Seimo kadencija galėjo būti pratesta, o tokiu atveju savaime pr4- 
tęsiama ir Prezidento kadencija, tačiau 1929 metais Seimo, jau nebuvo. Seimą paleidus, turėjo 
būti iš naujo renkamas ir Prezidentas. tačiau į tai neatsižvelgta. Pagaliau 1928 m. buvo 
paskelbta nauja konstitucija, kuri nustatė ir naują Prezidento rinkimų tvarką. Tokiu būdu 
A. Smetonos prezidentavimas 1927—1931 m. laikotarpy teisiškai buvo neaiškus, nes jis neati- 
tiko nei 1922 m., nei 1928 m. konstitucijai. Tai, be abejo, ypač kenkė santykiuose su užsieniu. 

RESPUBLIKOS PREZIDENTO RINKIMŲ ĮSTATYMAS. Pagaliau 1931 m. buvo ryžtasi 
R. Prezidento padėtį legalizuoti. Prezidento rinkimų pamatan buvo sumanyta padėti vietos 
savivaldybės struktūrą. Vietos savivaldybė po 1926.XII.17 perversmo buvo reformuota ta prasme. 
kad vietos savivaldybėje visuotinė bendruomenė buvo pakeista cenzine bendruomenė. Buvo 
išleisti du savivaldybių įstatymai: 1929 m. įstatymas ir 1931.V.2 įstatymas, kuris pakeitė pirmąjį 
1929 m. įstatymą. Mums labiau rūpi 1931 m. įstatymas. Pagal šį įstatymą buvo numatyti šie 
savivaldybių vienetai: valsčiai, smulkūs miestai, apskritys, stambūs miestai ir miestas, kuriame 
yra vyriausybės buveinė. Valsčius yra seniūnijų junginys; valsčiaus organas — valsčiaus taryba, 
kurią sudaro seniūnijų atstovai. Smulkus miestas sudaro vienlypį vienetą. Savivaldybių rinki- 
kams numatytos šios bendros kvalifikacijos: Lietuvos pilietybė, 24 mt. amžius, išgyvenimas 
valsčiuj ar miestely 1 metus. Be to, nustatytas cenzas: arba mokėjimas tam tikro savivaldybės 
mokesčio (nekiln. turto arba žemės, arba prekybos, pramonės, asmens pajamų arba buto) arba 
užėmimas etatinės vietos valstybinėje arba savivaldybinėje tarnyboje. Seniūnijų gyventojams 
dar numatytas trečias cenzas, kurio užtenka nesant pirmųjų dviejų — tai baigimas aukštojo 
mokslo arba specialaus žemės ūkio mokslo. 

Apskritys pagal 1931 m. įstatymą susideda iš valsčių ir miestų. Apskrities taryba suda- 
roma iš valsčių ir miestų atstovų, kuriuos renka ne gyventojai, bet miestų ir valsčių tarybos 
ne tik iš tarybų narių tarpo, tačiau ir iš visų gyventojų. Be šių atstovų į apskrities tarybą 
įeina-viršaičiai ir burmistrai. Vyriausybės buveinės mieste /4 tarybos narių yra vyriausybės 
skiriami. 

1931 m. lapkričio mėn. buvo paskelbtas Respublikos Prezidento rinkimų įstatymas, 
kuris nustatė ir ypatingųjų tautos atstovų rinkimo tvarką. Ypatingieji tautos atstovai pagal 
šį įstatymą yra renkami tam tikrų rinkėjų per tam tikrus apskrities susirinkimus. Šitokiame 
apskrities susirinkime dalyvauja visi valsčių, miestų ir apskrities tarybų nariai. Kaunas, Klai- 
pėda, šiauliai ir Panevėžys turi atskirus susirinkimus ypatingiesiems tautos atstovams rinkti. 
Kandidatai į ypatinguosius tautos atstovus gali būti siūlomi tik iš dalyvaujančiųjų apskrities 
susirinkime. Vienas ypatingas tautos atstovas renkamas nuo 20.000 gyventojų. Balsavimas 
slaptas. Ypatingieji tautos atstovai savo susirinkime slaptu balsavimu absoliutinė balsų dau- 
guma renka Respublikos Prezidentą. Iš antro karto balsuojant, užtenka reliatyvinės balsų 
daugumos. Kandidatus į Prezidentą gali siūlyti ypat. tautos atstovų grupė, nemažesnė kaip 
20 atstovų. 

Tuo būdu Prezidentas buvo renkamas ne tos pačios teisinės tautos, kuri rinko ir Seimą. 
Prezidento rinkikai buvo cenziniai rinkikai. Ypatingieji tautos atstovai buvo renkami dviem 
laipsniais, o Respublikos Prezidentas — trimis laipsniais, Dalis Prezidento rinkikų, būtent, 
apskričių tarybų nariai, yra jau antrojo laipsnio rinkikai, todėl jų atžvilgiu Prezidento rin- 
kimai sudaro ketvirtojo laipsnio rinkimus. Pagaliau antrame Prezidento rinkimų laipsny 


be renkamų atstovų dalyvauja nežymus būrys ir vyriausybės skirtų žmonių — tai 14 tarybos 
narių to miesto, kuriame yra vyriausybės buveinė. 

SEIMO RINKIMŲ ĮSTATYMAS. Pagal 1931 m. Respublikos Prezidento rinkimų įsta- 
tymą Prezidentu buvo išrinktas A. Smetona. Tačiau Seimo dar nebuvo. Konstitucijos patikri- 
nimas, kuris 1928 m. konstitucijoj buvo numatytas atlikti per 10 mt., buvo vengiamas. Kad 
būtų galima atsakomybe dėl konstitucijos patikrinimo pasidalinti su Seimu, pagaliau nu- 
tarta sušaukti Seimą. Tam reikalui 1936 m. gegužės mėn. 9 d. buvo paskelbtas Seimo rinkimų 
įstalymas. Pagal šį įstatymą buvo kiek praplėsti aktyvinės rinkimų teisės aprėžimai, kurie 
turėjo tam tikrą politinį charakterį. Mat, pagal Klaipėdos Statutą krašto Seimelis turėjo būti 
renkamas bendru Seimo rinkimų įstatymu. Todėl redaguojant Seimo rinkimų įstatymą buvo 
žiūrima, kad jis tiktų ir, pageidaujamam Klaipėdos krašto Seimeliui išrinkti. Todėl pasyvinė 
rinkimų teisė buvo atimta ne tik iš tų, kurie neturi aktyvinės rinkimų teisės ir kurie yra 
natūralizuoti Lietuvos piliečiai, bet ir iš tų, kurie nemoka žodžiu ir raštu valstybinės kalbos. 
Tačiau įdomiausias dalykas 1936 m. įstatyme buvo kandidatų į Seimo narius sąrašų siūlymo 
tvarka. Pagal 19238 m. konstituciją Seimas renkamas visuotiniu, lygiu, tiesioginiu ir slaptu bal- 
savimu proporcine rinkimų sistema. Ligi šiol veikusi sena Steig. Seimo rinkimų sistema buvo 
pagrįsta sąrašų konkurencijos principu. Pagal tą sistemą kiekviena vietinių piliečių grupė iš 
50 asmenų galėjo pasiūlyti savo sąrašą. Faktiškai sąrašus statė politinės partijos. 1936 m. Seimo 
rinkimų įstatyme vyravo tendencija prieš politines partijas; tai buvo tiek tautininkų ideolo- 
gijos, tiek jų praktiško patyrimo išvada. "Tautininkai suprato, jog įsigalėjus Seime partijoms, 
būtų sunku sudaryti vienlypę vyriausybę. Tad kandidatų sąrašų siūlymui buvo sugalvota pa- 
sinaudoti tautininkams ištikimomis savivaldybėmis. Partijų įtaka buvo pašalinta, ir visa rin- 
kiminė iniciatyva monopolizuota savivaldybėms. Kandidatų sąrašą gali patiekti tik apskrities 
tarybos. Sąrašas sudaromas specialiame tarybos posėdy, slaptai balsuojant. Kandidatus į sąrašą 
galima siūlyti iš atitinkamos apskrities rinkikų. Išrinktu į sąrašą skaitomas tas, kuris gavo 
reliatyvinę balsų daugumą. Kadangi rinkiminė apygarda apėmė 3 apskritis, tai kiekvienoj 
apygardoj buvo sudaromi 3 kandidatų sąrašai. Seimo rinkimų sistema buvo proporcine su 
panasažu, t. y. kiekvienas rinkikas galėjo iš 3 sąrašų išrinkti tuos, kurie jam patinka, ir sudaryti 
naują sąrašą bei už jį balsuoti. Mandatai paskirstomi proporcingai tarp apskričių sąrašų. ( 

Ši nustatytoji rinkimų procedūra sukėlė ginčų dėl jos konstitucingumo. Tiesa, kon- 
stitucija (1928 m.) nieko nemini, kaip siūlomi kandidatų į Seimą sąrašai, tačiau buvo nuro- 
doma, jog visuotinio balsavimo principas reiškiąs tai, kad visą rinkimų problemą sprendžia 
teisinė tauta. Tuo tarpu, jei teisinė tauta neturi rinkiminės iniciatyvos, tai ji visos rinkimų 
problemos nesprendžianti. Kandidatus turinti siūlyti visa teisinė tauta. 

Aišku, jog visuotinio balsavimo principas nesiderina su tuo, kad nuo rinkiminės inicia- 
tyvos atskirta teisinė tauta. Tačiau reikalavimas, kad kandidatus siūlytų visa teisinė tauta, 
nėra aktualus. šiaip paprastai kandidatus siūlo politinės partijos, kurios atstovauja tam tikras 
žmonių grupes. Žinoma, politiškai amorfinė vietos savivaldybė, kaip masių valios reiškėja, 
yra nemažiau verta, kaip politinės partijos. Tačiau savivaldybė, kad ji būtų nemažiau verta, 
turi būti visuotinai išrinkta. Jeigu tačiau vietos savivaldybė nėra visuotinai išrinkta, bet kilusi 
iš cenzinio balsavimo, tai tokia savivaldybė yra mažiau susirišusi su masėmis, negu kad poli- 
tinės partijos. Tautininkų savivaldybės buvo kaip tik cenzinės, todėl Seimo rinkimai, aišku, 
nebuvo visuotinio pobūdžio. 


Pagal 1936 m. Seimo rinkimų įstatymą buvo išrinktas tautininkams palankus Seimas. 
1938 m. gegužės mėn. 15 d. turėjo sueiti 10 mt. nuo 1928 m. Konstitucijos paskelbimo, taigi 
turėjo pasibaigti laikotarpis, per kurį reikėjo tautos atsiklausimo keliu patikrinti 1928 m. 
konstituciją. Artėjant 1938.V.15, tautininkams teko ryžtis suorganizuoti tautos atsiklausimą — 
referendumą. Tačiau tautininkai nelabai pasitikėjo referendumo pasėkomis. Be to, jie ne- 
visiškai buvo patenkinti ir 1928 m. konstitucija, kuri turėjo būti patikrinta, nes toji konsti- 
tucija buvo tik reformuota prezidentokratijos kryptimi 1923 m. konstitucija. Tautininkai 
siekė naujos konstitucijos, kuri tą reformą užbaigtų. Tad referendumas jiems buvo visais 
atžvilgiais nepageidautinas. Jeigu jis nepavyktų ir 1928 m. konstitucija nebūtų aprobuota, tai 
tas kompromituotų tautininkų valdžią; jei referendumas pavyktų ir 1928 m. konstitucija būtų 
aprobuota, tai tas pakeltų tos 1928 m. konstitucijos autoritetą ir būtų sunkiau ją reformuoti 
tautininkams pageidaujama kryptimi. Paneigti 1998 m. konstituciją ir išleisti naują — reikštų 
naują perversmą, kuris būtų pačių tautininkų kūrybos griovimas, savo pačių nesugebėjimų 
įrodymas — testimonium paupertatis. "Tad bevelyta išlaikyti konstitucinį kontinuitetą. Tačiau 
jau nuo 1926 m. buvo pradėta ruošti naujos konstitucijos projektas. Tam reikalui prie 
Valstybės Tarybos buvo sudaryta speciali komisija. Pagaliau buvo paruoštas projektas, kurį 
Min. Kabinetas priėmė ir įnešė į Seimą. Seimas 1938 m. vasario mėn. 12 d. naujos konsti- 
tucijos projektą priėmė. 

Tačiau reikėjo kaip nors interpretuoti konslilucinį kontinuilą. Tuo būdu nustatyta, 
kad konstitucija keičiama 1928 m. konstitucijos nustatyta konstitucijai keisti tvarka. 1928 m. 
konstitucijos 104 str. buvo nustatęs tokią konstitucijai keisti procedūrą: konstitucijos pakeitima 
projektas turi būti priimtas Seimo kvalifikuota balsų dauguma; Seimo priumtas pakeitimo 


projektas per 3 mėnesius nuo priėmimo gali būti R. Prezidento ar 50.000 piliečių užpro- 
testuotas — tokiu atveju klausimas sprendžiamas referendumo keliu. Tokiu būdu Seimui 
1938.11.18 priėmus naujos konstitucijos projektą, Ministeris Pirmininkas, remdamasis kon- 
stitucijos 104 str., tą projektą paskelbė „Vyriausybės Žiniose“. Kadangi per 3 mėn. nei R. Pre- 
zidentas, nei 50.000 piliečių neužprotestavo prieš tą projektą, tai buvo laikoma, kad tauta 
naujos konstitucijos projektui pritaria ir nebėra reikalo tikrinti senosios konstitucijos, atseit, 
konstitucijos pakeitimas 104 str. likviduojąs reikalingumą konstituciją patikrinti 106 str. tvarka. 

Tačiau šitokia kontinuiteto interpretacija nebuvo įtikinanti. Mat, 1928 m. konstitucija 
dar nebuvo tautos referendumu patikrinta, todėl dar nebuvo patikrintas ir jos 104 str., pagal 
kurį toji naujoji konstitucija buvo išleista. Be to, 1928 m. konstitucijos 106 str. aiškiai skelbė, 
kad konstitucijos patikrinimas bus atliktas, ir kitokių galimybių tam nenumatė. Pagaliau ir tas 
1928 m. konstitucijos 104 str. numatytas referendumas negalėjo įvykti, nes nebuvo numatyta 
jokio kelio kaip, pv., 50.000 piliečių gali apskųsti priimtą konstitucijos projektą tautai. Tiesa, 
valdantieji skelbė, kad tas kelias bus numatytas, jei pasireikš tuo reikalu tam tikras sąjūdis. 
Aišku, kad toks sąjūdis negalėjo pasireikšti, ir todėl praėjus 3 mėnesiams naujoji konstitu- 
cija įsigaliojo. 


1938 m. Lietuvos Valstybės Konstitucija 


1935 m. konstitucija yra jau visai nauja, nepanaši i ankstyvesnes konstitucijas. Ją su- 
daro XXI skyrius ir 156 straipsniai. Po bendrųjų nuostatų II-uoju skyriu eina Pilietybė, III — 
Piliečių teisės ir pareigos, IV — Tikyba, V — šeimą ir motinystė, VI — Auklėjimas ir Švie- 
timas, VII — Darbas, VIII — Tautos ūkis, IX — Sveikata ir socialinė apsauga, X — Respubli- 
kos Prezidentas, XI — Seimas, XII — Vyriausybė, XIII — Įstatymai, XIV — Valstybės biudže- 


tas, XV — Paklausimai ir interpeliacija, XVI — Valstybės administracinė santvarka, XVII — 
Teismas, XVIII — Valstybės gynimas, XIX — Valstybės Kontrolė, XX — Konstitucijos keiti- 
mas, XXI — Baigiamieji nuostatai. Pažymėtina, jog valdžios organizacijoj R. Prezidentas yra 


iškeltas į pirmą vietą, ir jis nebejeina į vyriausybę. 

1958 M. KONSTITUCIJOS YPATUMAI. Lietuvos valstybė 1938 m. konstitucijoj nebe- 
vadinama demokratine respublika; ji apibudinama, kaip nepriklausoma suvereninė. Tačiau 
respublika yra minima kitose konstitucijos vietose (3 str.), Prezidentas vadinamas „Respubli- 
kos Prezidentu“, "Teismas sprendžia „Lietuvos Respublikos vardu“ (129 str) ir pan. Vis 
dėlto respublika nebevadinama demokratine respublika, nors šiaip konstitucija demokratinė- 
mis institucijomis naudojasi — „jos (Lietuvos valstybės) suverenumas priklauso tautai“ (1 str.). 
R. Prezidento ir Seimo rinkimai vyksta tautos balsavimu ir pan. 

Nežiūrint, kad 1938 m. konstitucijos įžangoj yra kalbama apie lietuvių nacionalinę tautą, 
kuri yra atstačiusi nepriklausomą suvereninę Lietuvos valstybę, visur kitur konstitucijoj kal- 
bama apie teritorinę tautą, kaip demokratinę instituciją. Tiesa, pirmieji 1938 m. konstitucijos 
projektai buvo bandę konstruoti tam tikrą išvestinės demokratinės galios koncepciją (nacional- 
demokratinę koncepciją), kombinuojančią ponaujančios tautos sąvoką su teritorinės tautos są- 
voka. Pagal projektą suvereninė tauta esanti lietuvių, kuri įtikėjusi įsteigtąją valdžią terito- 
rinei tautai. Projekte buvo nurodoma, jog Lietuvos valstybė esanti nepriklausoma suvereninė, 
jos suverenumo versmė esanti lietuvių tauta, kuri itikėjusi valdžią demokratinei teritorinei tau- 
tai. Be abejo, šitokia konstrukcija buvo labai neiprasta ir drąsi, išaugusi iš nacionalinės valsty- 
bės koncepcijos. Tačiau šitoks konstitucijos projektas buvo atmestas; to projekto pėdsakai išliko 
tik 1938 m. konstitucijos įžangoj. 

RESP. PREZIDENTAS 1938 M. KONSTITUCIJOJ. 1938 m. konstitucijoj yra ryški ten- 
dencija sukoncentruoti visą valdžios galią R. Prezidento asmeny. Ši tendencija Europoj jau 
nebuvo nauja; pasireiškė ji jau pirmame dešimtmety po pirmojo Imperialistinio Karo. šią ten- 
denciją galima užtikti Austrijos Dolffuso konstitucijoj, Estijos 1937 m. konstitucijoj ir ypa- 
tingai Lenkijos 1935 m. Pilsudskio konstitucijoj, iš kurios 1938 m. Lietuvos konstitucija daug 
ką pasiskolino. 1938 m. Lietuvos konstitucijoj jau bendrųjų nuostatų skyriuje pareiškiama, kad 
valstybės priešaky yra Respublikos Prezidentas, kuris vadovauja valstybei. Konstitucija pabrė- 
žia, jog valstybės valdžia yra vienatija ir nedaloma, todėl jokio formalinio valdžios funkcijų 
suskirstymo, kuris numatytų paritetines valdžios viršūnes, čia nėra ir negali būti. Valdžią vykdo 
Prezidentas, Vyriausybė ir Seimas Prezidento vadovybėje. Tiktai teismo atžvilgiu R. Prezi- 
dento vadovavimas yra rezervuotas, nes konstitucijoj pasakyta, kad teismas, savo veikmenį atlik- 
damas, yra nepriklausomas ir jis sprendžia Lietuvos Respublikos vardu. Tačiau Seimo ir Vy- 
riausybės atžvilgiu Prezidento vadovavimas yra aiškus. Tiesa, konstitucijos projekte (1937 m.) 
Prezidento valdžia buvo išplėsta ir teismui. Buvo nustatyta, jog teismas sprendžia Respublikos 
Prezidento vardu, tačiau šitai vėliau buvo atmesta. 

Respublikos Prezidento kadencija, kuri 1935 m. konstitucijoj vadinama vadovavimu, yra 
7-erių metų. Prezidentas renkamas tautos atstovų. Perimdamas valstybės vadovavimą, jis prišie- 
kia tautos atstovų akivaizdoje. Iš to, kad šalia priesaikos nėra numatyta iškilmingo pasižadėjimo. 


darosi aišku, kad Prezidentu gali būti tik tikįs asmuo. Prezidentas, kadangi jis vadovauja visai 
valstybei, turi būti nuolatinis, todėl naujas Prezidentas išrenkamas prieš senojo kadencijos 
pabaigą, kad neatsirastų spragos. Respublikos Prezidentui mirus ar atsistačius, rinkimai da- 
romi tuoj po mirimo arba atsistatymo. Jei R. Prezidentas serga arba esti užsienyje, ji pava- 
duoja Ministras Pirmininkas. Prezidentas už savo galios veiksmus yra visiškai ir niekuomet 
neatsakingas. Už savo privatinius veiksmus jis neatsakingas, kol vadovauja valstybei. Tuo, kad 
Prezidentas yra visiškai, net baudžiamąja tvarka, neatsakingas ir tuo, kad jis vadovauja valstv- 
bei, reiškiasi R. Prezidento monarchinis charakteris. Pagal 1938 m. konstituciją R. Preziden- 
tas yra kadencinis monarchas. 


SEIMAS 1938 M. KONSTITUCIJOJ. Seimas pagal 1935 m. konstituciją yra renkamas 
penkeriems metams. Konstitucija nesako, kad Seimo nariai renkami visuotiniu, tiesioginiu. 
lygiu ir slaptu balsavimu, bet ji sako, kad Seimo nariai balsuojami visuotiniu, tiesioginiu 
ir slaptu balsavimu. Todėl pagal konstituciją visuotinumo, lygumo, tiesioginumo ir slaptumo 
principas netaikomas rinkiminei iniciatyvai. "Tai pat konstitucija kalba ne apie tuos, kurie 
turi teisę rinkti į Seimo narius, bet apie tuos, kurie turi teisę balsuoti kandidatus į Seimo 
narius. Dėl Seimo narių rinkimo pasakyta tik tiek, kad renkama proporcine sistema, 0 šiaip 
visą rinkimų konstrukciją pavedama nustatyti Seimo rinkimų įstatymui. Pažymėtina. jog Seimo 
nariai niekur nevadinami tautos atstovais; tautos atstovais vadinami Prezidento elektoriai. Sei- 
mas sesinis. "Tarpkadencinės spragos — 6 mėnesių. Konstitucija nustato, be to, Seimo kvo- 
rumą — pusė visų Seimo narių — ir balsų daugumą. 

VYRIAUSYBĖ 1938 M. KONSTITTUCIJOJ. Vyriausybę pagal 1938 m. konstituciją sudaro 
Ministras Pirmininkas ir kiti ministrai. Ministras Pirmininkas ir kiti ministrai savo ruožtu 
sudaro Ministrų Tarybą. Ministrą Pirmininką ir jo pristatymu Ministro Pirmininko pavaduo- 
toją ir kitus ministrus skiria ir atleidžia R. Prezidentas. Konstitucijoj pabrėžtas solidarumo 
principas — ministrai veikia vieningai. Iškelti bylą Ministrui Pirmininkui arba ministrui reikia 
R. Prezidento sutikimo. 

RINKIMINIS PLEBESCITAS 1938 M. KONSTITUCIJOJ. 1938 m. konstitucija nežino 
nei liaudies veto, nei įstatyminės liaudies iniciatyvos, nei referendumo. Tačiau šioje konsti- 
tucijoje užtinkame angliškos kilmės vinkiminį plebescitą. Šis rinkiminis plebescitas pirmiausia 
reiškiasi įstatymų leidime. sąryšy su R. Prezidento reliatyviniu veto. R. Prezidentas Seimo 
priimtą įstatymo projektą ne vėliau kaip per 30 d. po pristatymo gali grąžinti Seimui antrų 
kartą svarstyti, nurodydamas motyvus, kuriais įstatymas netvirtinamas. Jeigu Seimas, antra 
kartą svarstydamas, priims įstatymo projektą nepataisytą bent 3/; Seimo narių dauguma (jei 
Seimas pataisytų. tai R. Prezidentas vėl galėtų jį vetuoti), tai R. Prezidentas, nenorėdamas 
paskelbti įstatymo, gali paleisti Seimą. Jeigu naujai išrinktas Seimas pirmoje jo sesijoje, 14 Sei- 
mo narių pasiūlius svarstyti tą patį nepataisytą įstatymo projektą, priims nepataisytą Seimo 
narių dauguma, tai R. Prezidentas turi paskelbti jį įstatymu. Kaip matyti, R. Prezidento 
galia čia yra didelė; visais atvejais čia nėra jokio arbitražo. R. Prezidento galutinis sprendi- 
mas neliečia, tik sudaro jam imperatyvą, kurį jis turi vykdyti. 

Antras rinkiminio plebescito atsitikimas pagal 1938 m. konstituciją užtinkamas Seimu: 
duodant interpeliaciją Ministrui Pirmininkui ar šiaip ministrui. Seimas bent */; Seimo narių 
dauguma gali nuspręsti, kad Ministro Pirmininko ar šiaip ministro atsakymas į interpeliacija 
yra nepatenkinamas. Seimui tatai nutarus dėl ministro atsakymo ministras atleidžiamas. Ta- 
čiau jei Ministras Pirmininkas prieš Seimui nutariant dėl ministro atsakymo į interpeliaciją. 
pareiškė, jog jis palaiko (4 ministrą, tai tada R. Prezidentas arba atleidžia Ministrą Pirmi- 
ninką (tuo pačiu ir Ministrų Tarybą), arba paleidžia Seimą. Jeigu naujai išrinktas Seimas. 
14 Seimo narių pasiūlius svarstyti tą pačią nterpeliaciją. pripažins paprasta Seimo narių dau 
guma, jog atsakymas į interpeliaciją yra nepatenkinamas, tai R. Prezidentas atleidžia Ministrų 
Pirmininką. Tad šio rinkiminio plebescito atveju. R. Prezidentas vra arbitras tarp Seimo ir 
vyriausybės. 

Trečias rinkiminio plebescito atsitikimas užtinkamas 1938 m. konstitucijoj sąryšy su kon- 
stitucijos keitimu. R. Prezidentas Seimo priimtą konstitucijos pakeitimo projektą arba priima 
arba paleidžia Seimą. Jeigu naujai išrinktas Seimas. pirmoje jo sesijoje bent 45 Seimo nariu 
pasiūlius svarstyti tą patį nepataisytą konstitucijos pakeitimo projektą. priims jį nepataisyti 
bent 3/5 Seimo narių dauguma, tai R. Prezidentas turi paskelbti jį konstitucija. 

SEIMO FUNKCIJOS 1938 M. KONSTITUCIJOJ. Seimui pagal 1958 m. konstituciją pa- 
vestos šios funkcijos: a) įstatymų leidimas, b) biudžeto svarstymas. c) parlamentinė valdymo 
kontrolė, d) sutarčių ratifikavimas ir e) konstitucijos keitimas. . 

Įstatymų leidimo iniciatyvą turi Ministrų Taryba arba bent J4 Seimo narių. Seimi- 
niam įstatymų leidimui konstitucija numato R. Prezidento reliatyvinį veto ir rinkiminį plebesci- 
tą, apie kurį jau kalbėjome. Subsidijarinis įstatymų leidėjas yra R. Prezidentas, Kuris, leidži:: 
įstatymus, kai nėra Seimo arba jo sesijos. Prezidentiniam įstatymų leidimui nenumatyta jokių 
suvaržymų. Reikia manyti, R. Prezidento įstatymų leidimui yra Ministrų Tarybos iniciatyva. 
nes pats R. Prezidentas įstatymų iniciatyvos neturi. 


Biudžeto projektą sudaro Ministrų Taryba. Ligi lapkričio 1 d. ji turi pristatyti biudžeto 
projektą Seimui svarstyti. Seimui konstitucija leidžia didinti biudžetinės išlaidas — konstitu- 
cinės teisės atžvilgiu tai sudarė naujieną. Didindamas išlaidas. Seimas turi įstatymu numatyti 
toms išlaidoms naujų pajamų. Mažinti Seimas gali tik tokias išlaidas, kurios nenumatytos 
įstatymais arba sutartimis. "Taip pat jei yra nustatytas ūkio planas, tai Seimas negali mažinti 
tam planui vykdyti išlaidų. Seimo priimtą biudžetą tvirtina R. Prezidentas (tikriau sakant 
jis biudžetų promulguoja). Seimas biudžeto projektą turi priimti ligi rudens sesijos pabai- 
gos — ligi gruodžio 31 d. Jeigu ligi to laiko Seimas biudžeto projekto nepriima, tai R. Prezi- 
dentas gali sušaukti nepaprastąją Seimo sesiją biudžetui priimti. Jei R. Prezidentas nešaukia 
nepaprastosios sesijos, tai Ministrų Taryba pristato biudžeto projektą tvirtinti R. Prezidentui. 
Kadangi R. Prezidentas gali uždaryti paprastąją Seimo sesiją ir prieš išeinant sesijos laikui, tai 
biudžeto tvirtinimas pagaliau yra visiškoje R. Prezidento dispozicijoje. 

Parlamentinė valdymo kontrolė reiškiasi Seimo paklausimais bei interpeliacijomis, apie 
kurias taip pat jau kalbėjome. 

"Tarptautinės sutartis pagal 1938 m. konstituciją ratifikuoja Resp. Prezidentas. "Tačiau 
sutartims, kurios pakeičia įstatymus arba deda pareigą išleisti naujus įstatymus, ratifikuoti 
reikia Seimo sutikimo. 

Konstitucijai keisti veikia arba Ministrų "Varybos arba bent 14 Seimo narių iniciatyvos. 
Konstitucijos pakeitimas Seimo priimamas bent */; Seimo narių dauguma. Prezidentinio kon- 
stitucijos keitimo 1938 m. konstitucija nenumato. 


KITI DALYKAI 1938 M. KONSTITUCIJOJ. 1935 m. konstitucija numato 2 savivaldy- 
bių kategorijas: vietos ir veikmens savivaldybes. Vietos savivaldybė yra vietiniams reikalams 
rūpinti. Veikmens savivaldybė gali būti suteikta ūkio ir verslo sritims. Konstitucija sako, jog 
veikmens savivaldybė „gali būti“ — iš to plaukia, jog jos gali ir nebūti. Be savivaldybių kon- 
siitucija numato dar autonomiją, kuri gali būti suteikta atskiriems Lietuvos kraštams. Auto- 
nomijos ribos bei sąlygos nustatomos atskiru statutu. 

Teismo skyrius 1938 m. konstitucijoj gana trumpas. Teismas daro teisingumą. Savo darbą 
atlikdamas teismas yra nepriklausomas ir sprendžia Lietuvos Respublikos vardu. Aukščiau- 
sias "Teismas visai valstybei yra vienas — tai Vyriausiasis Tribunolas. Teisminės kontrolės 
administracijos organų darbo teisėtumui patikrinti nėra. 

1938 m. konstitucija pirmą kartą nuo Lietuvos susikūrimo pareiškia civilinės metrikacijos 
tėzę. Civilinės padėties aktais yra gimimo, jungtuvių ir mirimo aktai. Šie aktai daromi valstybės 
organų įstatymo nustatytomis sąlygomis ir tvarka. Tikintieji šiuos aktus gali daryti pas savo 
dvasininkus ir neverčiami įų kartoti kitur. Žinoma, pats tikybinis aktas niekur negali būti 
kartojamas, valstybės žinioj gali būti ir būna tokiu atveju tik akto registravimas. Tačiau jei 
kas nenori akto atlikti bažnyčioj, tai ir patį aktą gali atlikti kitur. 

Pilietybės srityje 1938 m. konstitucija numato dvi naujenybes. Pirma naujenybė — tai 
pilietybė atėmimas, jei a) pilietis bent 2 metus negyvena Lietuvos valstybėje ir yra nutraukęs 
ryšius su Lietuvos gyvenimu ir -b) už veiksmus prieš valstybės saugumą. Antrą naujiena — 
tai ta, kad konstitucija leidžia, jog pilietis įstatymo nustatytais atvejais, turėdamas svetimą 
pilietybę, gali ir nenustoti Lietuvos pilietybės. 

Piliečių teisės ir bareigos konstitucijoj yra išdėstytos šablonine sistema su kategoringais 
teisių apibrėžimais tų teisių kenksmingumo ir priešingumo valstybės saugumui atvejais. Status 
libertatis sudaro šios laisvės: sąžinės laisvė. asmens laisvė, buto laisvė, susižinojimo laisvė, 
kilnojimosi laisvė ir visuomeninio veikimo laisvė. 

Bažnyčių teisinė padėtis konstruojama maždaug taip pat, kaip ir 1928 m. konstitucijoj, 
tačiau bažnytinė veikla labiau apibrėžiama tikybine sritimi. Bažnyčių status valstybėje grindžia- 
mas ne bažnyčių kanonais ar statutais, bet susitarimu arba įstatymu. 

Auklėjimo ir švietimo pamatiniai Židiniai yra šeima ir mokykla. Be to, konstituciona- 
lizuojama bažnyčių bei kitų tikybinių organizacijų auklėjamoji reikšmė. Mokyklų ir auklė- 
jamųjų įstaigų steigimo iniciatyvą turi valstybė, atskiri piliečiai, organizacijos, taip pat bažny- 
čios bei kitos tikybinės organizacijos. Pradžios mokslas privalomas ir valstybės bei savivaldybių 
laikomose mokyklose nemokamas. Tikybos dėstymas pradžios ir vidurinėse mokyklose. kaip 
taisyklė, yra privalomas. Tačiau tam tikrais įstatymo numatytais atvejais tikyba gali būti ne- 
dėstoma. Mokslas ir menas yra valstybės globojami ir jų uždavinys — tarnauti visų pirma 
Lietuvos pažangai. as 

1938 m. konstitucija skelbia, jog piliečio darbas yra iv valstybės turtas. Valstybė siekia, 
kad galintieji dirbti turėtų darbo, rūpinamasi, kad dirbančiajam būtų poilsio ir tinkamų tam 
poilsiui sąlygų. 

Ūkio srityje valstybė saugo nuosavybės teisę. Privatinį ūkį valstybę racionalizuoja, in- 
tervenuodama į jį. 

šeimą ir motinystę valstybė gerbia, saugo ir globoja. Labdarybei organizuoti leidžiama 
įstatymu nustatytomis sąlygomis atskirų piliečių, organizacijų, bažnyčių ir kitų tikybinių or- 
ganizacijų iniciatyva. 


„1958 m. konstitucija — tautininkų ekspozitūra. ši konstitucija yra fašistinių ir bur- 
žuaziniai demokratinių elementų simbijozas. Iš vienos pusės joje užakcentuotas vienvaldišku- 
mas, politinių partijų neigimas, iš antros pusės — liberalinės demokratijos formos: Seimas, 
kabinetas, interpeliacija, laisvės, savivaldybė ir kt. 1938 m. konstitucija — tai dar ne visiškas 
fašistinis ir nacionalsocialistinis totalizmas bet iau aiški cezaristinė prezidentokratija. 


Naujųjų laikų išvakarės 


Lietuvai neilgai teko gyventi 1938 m. konstitucija, nes artėjo didelių sukrėtimų metai. 
1919—1922 m., kada steigėsi demokratinės respublikos, Europos padėtis buvo sprendžiama di- 
džiulių jėgų. Rytuose liepsnojo komunistiniai — proleiarinis gaisras. Laimėjusi proletarinė 
revoliucija tačiau nevykdė ginkluotos ekspansijos į kaimyninius kraštus. Priešingai RTFSR 
sudarinėjo su kaimyniniais kraštais taikos sutartis (jų tarpe ir su Lietuvos valstybe). Tiesa, 
revoliucijos židiniai buvo pasirodę ir kituose kraštuose — Bavarijoj, Vengrijoj... Tačiau jie 
užgęso. Revoliucija lokalizavosi buv. Rusijos žemėse, kurių vakariniai pakraščiai buvo už revo- 
liucijos ribų. 

Kitos dvi jėgos buvo Vokietija ir Austrija, tačiau po pirmojo Imperialistinio Karo Vo- 
kietija buvo atstumta ir bejėgė, o Austrija padalinta tautinėmis teritorijomis. Plačioj juostoj, 
kuri sudarė plyšį tarp tų dviejų imperijų (buv. Rusijos ir Vokiečių Reicho), po Karo įsikūrė 
visa eilė smulkesnių ir stambesnių tautinių nepriklausomų valstybių, kurių tarbe ir Lietuvos 
valstybė. Tų partikuliarinių valstybių, įsikūrusių imperijų plyšy, tąsa buvo Balkanai. 

Stambiosios Vakarų Europos valstybės, pirmojo Imperialistinio Karo laimėtojos, organi- 
zuodamos taiką sukūrė tam tikrą tarptautinę organizaciją — sumanytą USA prezidento Wil- 
sono — Ženevos Tautų Sąjungą, kuri turėjo sudaryti Guasi federaciją. "Tautų Sąjunga turėjo 
patikrinti valstybių išorinį saugumą. šioje "Tautų Sąjungos atmosferoje naujosios tautinės valsty- 
bės pasijuto kiek saugesnės. Per pirmąjį dešimtmetį Tautų Sąjunga šiaip ar taip veikė, nors ir 
negalėjo sustabdyti agresijų. Tai pajuto ir Lietuva, kai Tautų Sąjunga nepajėgė sustabdyti 
Pilsudskio agresijos. Tačiau vis dėlto Tautų Sąjungos buvimas varžė šiek tiek agresorius ta 
prasme, kad jie nedrįsdavo išplėsti agresijos ligi pat galo. Agresijos auka, kad ir nukentėjusi, 
kad ir nepajėgusi atgauti savo teisių per Tautų Sąjungą, nebuvo ligi galo pasmaugta, ji bent 
teisės srity dar galėjo kalbėti. "Tautų Sąjunga buvo savo rūšies tarptautinė tribūna, kurioje 
gerai malė žodžiais. Aišku, jog tuo malimu nieko neišspręsdavo, tačiau juo, lyg masažu, kiek 
sušvelnindavo agresorių aukų skausmus. Vis dėlto toks Tautų Sąjungos malimas visiškai demo- 
ralizavo agresorius. Ypatingą smūgį Tautų Sąjungai sudavė Vokiečių Reicho nacionalsocia- 
listinis perversmas, kuris iškėlė bileteralinio tarpvalstybinio susitarimo šūkį. Smūgiu po smū- 
gio Vokiečių Reichas ėmė griauti Tautų Sąjungos organizaciją, — juo toliau, juo griežčiau. 
Prie Hitlerio vokiečių prisidėjo ir italų fašistai. Etiopijos kare Tautų Sąjunga pamėgino pa- 
vartoti prieš agresorių sankcijas, tačiau tame jos žygyje nebuvo nei nuoširdumo, nei atvirumo. 
Sankcijos galų gale pakenkė pačiai Tautų Sąjungai. Tautų Sąjungos bejėgiškumą parodė ir 
Ispanijos pilietinis karas, kurį laimėjo gen. Franco, padedant vokiečiams ir italams. Tautų 
Sąjungą dar bandė favorizuoti Tarybų Sąjunga, tačiau ir tai nepadėjo. Lenkija, pradėdama 
bičiulystę su Vokietija, irgi nusisuko nuo "Tautų Sąjungos ir prisidėjo prie bileteralinių sutar- 
čių principo skelbimo. 

LENKŲ ULTIMATUMAS LIETUVAI 1938 M. 1938 m. pavasarį, Lietuvai leidžiant savo 
konstituciją, Lietuvos, kaip nepriklausomos Valstybės, egzistencija jau buvo pasvirusi. Lenkams 
ėmus bičiuliautis su vokiečiais, pavojai Lietuvai padidėjo. Pradžioje Lietuva ėmė orientuotis 
į Prancūziją, norėdama sukurti Pabaltijo regionalinę sąjungą. Tačiau po Reino remilitariza- 
cijos ir po Ispanijos pilietinio karo smarkiai sustiprėjo Vokietija. Lietuva, leisdama 1938 m. 
konstituciją, nesuprato savo padėties. Konstitucijoje buvo gražiai skambantis šūkis apie Lie- 
tuvos sostinę Vilniuje ir apie tai, kad niekam negali būti perleista jokia valstybės teritorijos 
dalis. Ir atsitiko taip, kad, veikiant 1938 m. konstitucijai, buvo atiduotas vokiečiams Klaipėdos 
kraštas ir užmegzti su Lenkais santykiai, faktiškai atsižadant Vilniaus. 


Paskelbtas 1938 m. konstitucijos projektas turėjo įsigalioti per 3 mėnesius nuo jo paskel- 
bimo dienos (1928 m. konstitucijos 104 str). Kaip tik tuo metu, laukiant konstitucijos įsiga- 
liojimo, įvyko Austrijos anšliusas. Tai buvo vienas iš pirmųjų pokarinės Europos santvarkos 
griovimo žingsnių. Europos hegemonijos savininkai tuo II-ojo Reicho žygiu piktinosi, o ma- 
žieji drebėjo. Austrijos anšliusas buvo puikios drasos ir vylioiančio veiklumo demonstracija, 
Šiuo užkrečiančiu pavyzdžiu susižavėjo Lenkija, kuri.nutarė pabandyti pasekti Vokietijos Kelius. 
Prie Lietuvos—Lenkijos demarkacijos linijos įvyko incidentas. kuris pats savaime negalėjo su- 
daryti casus belli. Tačiau Lenkijos užs. reikalų min. Bekui buvo reikalingas didelis triukšmas, 
didelės jėgos ir pakilimo efektas, Lietuvos pažeminimas. Pasirinkęs vokiečių—italų metodą, 
Bekas siekė Lietuvos kapituliacijos. 1933 m. kovo 18 d. su triukšmu buvo iteiktas Lictuvai 
griežtas ultimatumas su plačiais reikalavimais. Dideshiam efektui į Lietuvos pas:enį buvo kon- 
centruojama Lenkijos kariuomenė; krašte buvo organizuojami mitingai su nedraugingais Lie- 


*uvai šūkiais („Žygiuojam į Kauną“ ir pan. Atrodė, jog vyksta sunkiosios artilerijos mobili- 
Zavimas musci užmušti. Ultimatumas greit buvo truputį sušvelnintas. Lietuvos vyriausybė ka- 
pituliavo... 

šis smūgis Lietuvai buvo labai skaudus. Per 20 mt. išlaikiusi savo nepriklausomybės 
11 suvereniteto tėzę, ji staiga gavo smūgį, kuris pakirto jos atsparumą. Tačiau šis pirmasis 
smūgis nebuvo atsitiktinis; antrasis smūgis turėjo Lietuvą kliūdyti iš Vokietijos pusės. 

KLAIPĖDOS KRAŠTO CESIJA 1939 M. 1938 m. baigėsi autonominio Klaipėdos kr. 
Seimelio kadencija. Artinantis naujiems rinkimams, vokiečiai pareikalavo, kad Lietuva pa- 
naikintų Klaipėdos krašte karo padėtį, kuri nuolat (išskyrus kelis mėnesius 1926 m.) veikė 
visoj Lietuvoj. Esant karo padėčiai, teigė vokiečiai, rinkimai negalėsią būti laisvi. Lietuva karo 
padėtį Klaipėdos krašte panaikino. Nuo panaikinimo momento valdžia Klaipėdos krašte perėjo 
į vokiečių rankas jų vietinės nacionalsocialistų organizacijos, Neumann'o vadovaujamos, asme- 
„ny. Visi vietos valdžios organai pasidavė Neumann'o valdžiai ir pakluso jos įsakymams. Neu- 
mann'as Klaipėdos kr. įgyvendino Staatsfragment'ą, būtent tai, kas buvo 1932 m. pasmerkta 
Haagos Tribunole. Lietuvos Valstybė Klaipėdos reikaluose buvo bejėgė; Klaipėdos vokiečiai 
Lietuvą traktavo kaip svetimą valstybę, atvirai kalbėdami apie įsijungimą į Reichą. Klaipėdoj 
po Neumann'o sparnais ėmė veikti vietinė Lietuvos vyriausybės opozicija, kuri leido ir lai- 
kraštuką. Lietuvos vyriausybė visa tai buvo priversta toleruoti, nes ji buvo nepajėgi tai su- 
drausti. Rinkimai į Klaipėdos kr. Seimelį įvyko. Nežiūrint vokiškos propogandos gausumo. 
susipratęs lietuvių elementas nebuvo demoralizuotas, nes jis Seimelyje nustojo tik vieno atsto- 
vo. Klaipėdos kr. gubernatorius Direktorijos pirmininku paskyrė Bertulaitį, pilietį lietuviškos 
kilmės, bet aršų nacionalsocialistą. Netrukus Vokietijos vyriausybė pasikvietė į Berlyną Lietu- 
vos užsienių reikalų ministerį ir pareiškė ultimatumą, kurį Lietuva priėmė (1939 m.). 

Ši 1939 m. Lietuvos kapituliacija buvo dar skaudesnė, negu kapituliacija prieš Lenkus 
1938 m. Lietuva neteko didelio miesto, savo įrengto uosto ir plačios pajūrio juostos. Teisiniu 
„atžvilgiu ši Klaipėdos kr. cesija buvo agresijos, bet ne teisės faktas. Atiduodama Klaipėdą, Lie- 
tuva sulaužė tiek 1938 m. konstituciją (kurioj buvo pažymėta, kad niekam negali būti per- 
leista jokia valstybės teritorijos dalis), tiek ir 1924 m. Paryžiaus Konvenciją, kurios 15 $ buvo 
pasakyta, jog Klaipėdos teritorijos suvereniteto teisės ir jų vykdymas negali būti perleistos be 
:signatarinių valstybių sutikimo. Tos signatarinės valstybės buvo, kaip žinome, Prancūzija, 
Anglija, Italija ir Japonija. Prieš Klaipėdos kr. cesiją tos valstybės neprotestavo (Italija i: 
"Japonija gal būt ir nenorėjo protestuoti). Kadangi Klaipėdos kr. cesija įvyko žiauraus Čeko- 
slovakijos dalinimo atmosferoje, tai Europa mažai į tai ir dėmesio teatkrepė. Pati Lietuva ši 
antrą skaudų smūgį pergyveno žymiai ramiau ne todėl, kad jis būtų mažiau skaudus, bet todėl. 
kad jis buvo nebe pirmas. 


ANTRASIS IMPERIJALISTINIS KARAS. Apskritai šitie smūgiai Lietuvai buvo „me- 
mento mori“ — tai buvo mirties pavojaus signalas. Europos padangėj telkėsi vos tirštesni juodi 
„debesys. Pagaliau atėjo eilė ir Lenkijai. Vokiečiai pareikalavo, kad lenkai atsižadėtų tam tikros 
hegemonijos Dancige. Lenkai, pamokyti čekoslovakų pavyzdžio, tuojau suprato, kad tai bu: 
tik pradžia galutino. Lenkijos žlugimo. Jie griebėsi sąjungos su prancūzais ir anglais ir ėmė 
ruoštis karui. 1939 m. rugsėjo 1 d. prasidėjo antrasis Imperijalistinis Karas. Per 3 savaites Len- 
kija žlugo. 1939 m. rugsėjo 17 d., kai buvo palaužtas lenkų pasipriešinimas, lenkų valdoma: 
gudų žemes okupavo Raudonoji tarybų Armija. Raudonosios Armijos žygis buvo motyvuotas 
ėjimu atstatyti pašlijusios tvarkos Vak. Gudijoj ir Vak. Ukrainoj. Drauge į Raudonosios Armi- 
jos rankas pateko ir Vilniaus sritys. Vak. Gudijoj ir Vak. Ukrainoj buvo suorganizuoti ple- 
bescitiniai seimai, per kuriuos gyventojai išreiškė savo norą įsijungti į Tarybų Gudiją ir Ta- 
rybų Ukrainą. 

Karo pradžioje Lietuva buvo paskelbusi savo "neutralitetą. Tačiau moderniniame kare, 
jei neutralitetas nėra paremtas jėga, jis yra vien fikcija. Mat, imperijalistiniai agresoriai yra 
linkę viską totališkai subordinuoti karui, atmesdami bet kokius neutralitetus. 

Prisijungus lenkų valdomoms gudų ir ukrainų žemėms prie atitinkamų tarybinių respub- 
likų, Tarybų Sąjunga pasikvietė ir Pabaltijo vyriausybių atstovus karinėms bazėms sudaryti ir 
sustiprinti. Sutartimi su Lietuva Tarybų Sąjunga perleido Lietuvai jos sostinę Vilnių su tam 
tikra sritimi. Ši Lietuvai perleista sritis, tiesa, nesutapo su ta teritorija, kuri buvo nustatyta 
1920 m. liepos 12 d. Maskvos sutartimi, būtent, dalis švenčionių, Lydos apskr. ir Ašmena bei 
Gardinas nejėjo į Lietuvai perleidžiamą sritį. Šiaip ar taip 1939.X.10 tapo realizuota Lietuvo: 
rytų siena. 1939 m. spalių 28 ir 29 d. d. Vilnius ir io sritys perėjo i Lietuvos rankas. 

Tuo tarpu karas vyko toliau, vis labiau ryškėdamas savo imperijalistiniu charakteriu. 
Lietuva karo atžvilgiu nepersiorientavo. Paktas su Tarybų Sąjunga valdantiesiems buvo nepa- 
kenčiamas. Savo nuotaikų gelmėse valdantieji simpatizavo ar tai anglams — prancūzams ar tai 
vokiečiams, — žiūrint. kas iškildavo kaip laimėtojas. Buvo aišku, jog Lietuvos valdantieji pere's 
į Tarybų Sąjungos priešų pusę. Juo labiau, kad kaž kas buvo ruošiama prieš Tarybų Sąjunga. 
Tarybų Sąjunga, kuri padėtį visą laiką stebėjo, 1940 m. pavasarį nutarė nustatyti aiškuma, 
nebenorėdama ilgiau toleruoti dviprasmiškumo padėties. Pradžioj buvo tartasi, pagaliau "Tary- 
'bų Sąjunga kategoringai pareikalavo pakeisti Pabaltijo kraštuose valdžių sąstatą. Tam rei- 

kalavimui patikrinti 1940 m. birželio mėn. 15 d. buvo įvesti į Pabaltijį žymesni Raudonosios 
Armijos kiekiai. Lietuvos vyriausybė Tarybų Sąjungos reikalavimus priėmė, tačiau naktį iš 
birželio 15 į 16 Respublikos Prezidentas Ant. Smetona išvyko į užsienį. Pagal 1938 m. konstitu- 
ciją, nesant Resp. Prezidento, valdžios konstrukcijoj lieka tuštuma. Resp. Prezidento pabėgi- 
mas esamomis sąlygomis grėsė visos valstybės struktūros pavertimu į griuvėsius. Jei Lietuva ne- 
virto palaida teritorija, kaip kad buvo atsitikę Gudijoj, tai tik dėlto, kad Tarybų Sąjunga nenorė- 
jo iš to pabėgimo padaryti Lietuvai žalingų išvadų, ir dėlto, kad naujieji protarybiniai veiksniai 
pasistengė išlaikyti valdžios tęstinuma. Buvo interpretuojama. kad esą šiomis sąlygomis R. Prezi- 
dento išvykimas į užsienį prilygsta atsistatydinimui ir todėl pagal veikusios konstitucijos 72 str. 
R. Prezidento pareigas perėmė Ministras Pirmininkas A. Merkys, kuris netrukus, turėdamas pagal 
Tarybų Sąjungos reikalavimus pats atsistatydinti, naujuoju Ministru Pirmininku paskyrė J. Pa- 
leckį, pavesdamas jam sudaryti naują Ministrų Tarybą. Naujoji Vyriausybė buvo pavadinta 
Liaudies Vyriausybe. A. Merkiui pasitraukus, J. Paleckis perėmė R. Prezidento pareigas, 0 Mi- 
nistru Pirmininku pasiliko Ministro Pirmininko pavaduotojas V. Krėvė-Mickevičius. | 


Tarybinės santvarkos ivedimas Lietuvoj 


Birželio mėn. įvykiai buvo tokie stiprūs, jog jie sudarė tikrą perversmą Lietuvos gyve- 
nime. Šio perversmo kryptis turėjo orientuotis į Tarybų Sąjungą. Tai buvo nuosekli logika, kuri 
veikė ir keitė teisinį status. Teisinė konstitucija turėjo derintis prie socialinės konstitucijos, 
kuri kristalizavosi liaudies nuotaikų gelmėse. Senoji 1938 m. konstitucija buvo stengiamasi inter- 
pretuoti pagal naujas sąlygas, 0 jei kurie jos nuostatai nebuvo galima išinterpretuoti, tai jie 
buvo rekonstruojami naujais konstitucinias precedentais. Tuojau buvo paleisti politiniai kali- 
niai, uždaryta tautininkų partija, legalizuota komunistų partija, paleistas Seimas, išvalytas. 
valstybės aparatas, nacionalizuota žemė, stambioji pramonė ir prekyba, bankai ir t.t. Pagaliau 
1940 m. liepos 5 d. paskelbti rinkimai į Liaudies Seimą. Buvo panaikintas proporcinis atsto- 
vavimas, įvedant mažoritarinę rinkimų sistemą, kuri labiau atitinka socialistinei demokratijai. 
Mažoritarinė sistema, kaip žinoma, gali būti vienvardinė arba sąrašų, be to, su panasažu ir be 
panašažo. Liaudies Seimo rinkimai buvo organizuojami pagal mažoritarinę sąrašų sistemą su 
panasažu. Rinkiminė iniciatyva buvo parkelta iš vietos savivaldybių į darbo žmonių organizacijas, 
faktiškai — į kompartijos kontroliuojamas organizacijas. Balsavimas, renkant pasiūlytus kan- 
didatus, buvo visuotinis, lygus, tiesioginis ir slaptas. Nežiūrint į tai, jog Lietuvos ekonominis 
pagrindas tuomet dar buvo ryškiai kapitalistinis, tačiau nebuvo sukurta jokių teisinių proleta- 
riato diktatūros institutų ir rinkimų atžvilgiu nepadaryta jokių buržuazijos aprėžimų. Tai, 
žinoma, buvo įmanoma tik vadovaujant kompartijai ir esant elaudžiame kontakte su tarybi- 
niais veiksniais. | 

Rinkimai į Liaudies Seimą buvo pravesti nepaprastu tempu. Jie įvyko liepos 16 d.. o jau 
liepos 21 d. naujai išrinktasis Liaudies Seimas susirinko į posėdį. Liaudies Seimas nutarė įvesti 
Lietuvoj tarybinę santvarką, paskelbdamas Lietuvą Tarybų Socialistine Respublika, ir įsijungti 
i Tarybų Socialistinių Respublikų Sąjungos sąstatą. Rugpiūčio 3 d. TSRS Aukščiausioji Taryba 
patenkino LTSR delegacijos prašymą ir priėmė Lietuvos "TSR į "TSRS sąstatą sąjunginės lygia- 
teisės respublikos titulu. Tame TSRS Aukščiausios Tarybos posėdy Gudijos "TSR pareiškė atsiža- 
danti Lietuvos "TSR naudai tų Vak. Gudijos sričių, kurios apgyventos lietuvių. Gudijos TSR 
tai pareiškus, TSRS Aukščiausioji Taryba sankcionavo šitą teritorijos perleidimą, tuo pačiu 
atiduodama Lietuvos "TSR žiniai lietuviškas švenčionių žemes ligi Tverečiaus ir Adutiškio im- 
tinai, be to, Ašmenos apskrities vakarų sritį ligi Mažosios Beržūnos upės, Marcinkonių ir Drus- 
kininkų apylinkes senonoj Gardino apskrity. Tuo būdu buvo galutinai sujungtos etnoglalinės 
lietuvių apgyventos žemės. Už LTSR ribų liko tik atskiros lietuvių salelės (Seinų, Punsko sritys, 
į Vokiečių Reichą įjungtos Tilžės, Ragainės sritys...). 

1940 m. rugpiūčio mėn. 25 d. Liaudies Seimas priėmė LTSR konstituciją ir pats pasi- 
vadino LTSR Laikinaja Aukščiausiaja Taryba (žiūr. 1940.X.10 „Vyriausybės Žinių“ 730 nr.). 
Taip pat buvo sudaryta LTSR L. Aukščiausiosios Tarybos Prezidiumas ir LTSR Liaudies Ko- 
misarų Taryba (LKT). Be to, nutarta ligi 1941.V.1 perkelti vyriausybės centro įstaigas į LTSR 
sostinę Vilnių. 


Lietuvos TSR 1940 m. konstitucija 


LTSR konstitucija, kaip ir kitų tarybinių socialistinių respublikų konstitucijos, yra pa- 
grįsta TSRS 1936 m. konstitucijos (vad. Stalino konstitucijos) principais. LTSR konstitucija 
susideda iš 11 skyrių: I- Visuomenės santvarka, II-Valstybės santvarka, II—LTSR aukščiau- 
sieji valstybinės valdžios organai, IV — LTSR Valstybinio valdymo organai. V — Vietiniai valsty- 
binės valdžios organai, VI — LTSR biudžetas, VII — Teismas ir Prokuratūra. VIII — Pagrindi- 
nės piliečių teisės ir pareigos, IX — Rinkimų sistema, X — Valstybinis ženklas, vėliava, sostinė, 
XI — Konstitucijai keisti tvarka, 

TARYBINĖS FEDERACIJOS ESMĖ. Pažinti sąjunginės respublikos konstitucijai visų 
pirma reikia pažinti pačio to junginio konstitucinius principus, suprasti santykį, kuris buvo 
užmegztas tarp Lietuvos TSR ir kitų sąjunginių respublikų TSR Sąjungoje. Kitaip tariant, 
LTSR konstituciją tenka analizuoti santyky su TSRS konstitucija, nustatant LTSR į TSR 
Sąjungą įsijungimo konstitucinį pobūdį. 

LTSR yra sąjunginė respublika, betarpiškas "TSRS narys. LTSR viena šešiolikos Tarybų 
socialistinių Respublikų, kurios drauge sudaro "TSRS. Teisiškai LTSR įsijungimas į TSRS buvo 
atliktas LTSR iniciatyviniu noru, nutarimu Liaudies Seimo, kuris buvo sui generis Steigia- 
masis Seimas. Šis įsijungimas konstitucionalizuojamas L'TSR konstitucijos 13 str., kur pasakyta, 
jog „„„Lietuvos Tarybų Socialistinė Respublika laisvu noru susijungė su lygiateisėmis "Tarybų 
Socialistinėmis Respublikomis: Rusijos TFSR, Ukrainos TSR, Gudijos TSR, Azerbaidžano TSR, 
Gruzijos TSR, Armėnijos TSR, "Turkmėnijos TSR, Uzbekijos TSR, Tadžikijos TSR, Kazachijos 
TSR, Kirgizijos TSR, Karelijos-Suomijos "TSR, Moldavijos TSR, Latvijos TSR, Estijos TSR 
į sąjunginę valstybę — Tarybų Socialistinių Respublikų Sąjunga... Tuo būdu įvyksta lyg naujos 
Sąjungos įkūrimas. Tatai konstitucionalizuoja ir užfiksuoja suverėninį LTSR (ir kiekvienos kitos 
TSR) pobūdį ir drauge užfiksuoja išvestinį, iš kiekvienos respublikos su kitomis respublikomis 
sutarties sekantį TSR Sąjungos pobūdį. TSR Sąjunga yra laisvos visų TSR konsolidacijos 
vaisius. Lietuvos "TSR įsijungdama į "TSRS, nepretenduoja ir negali pretenduoti į privile- 
gijuotą padėtį TSR Sąjungoje kitų TSR Respublikų atžvilgiu; antra vertus, jokia kita TSR 
negali turėti hegemonijos LTSR atžvilgiu. TS Respublikų tarpe yra tik chronologiškas prio- 
ritetas, paremtas ankstyvesniu ar vėlyvesniu tam tikros "TSR atsiradimu. Tuo būdu LTSR 
į TSRS įsijungė kaip lygiateisė respublika, tačiau ir be jokio prioriteto kitų TSR atžvilgiu. 
Tad įvairios profanų kalbos, esą, Lietuvos TSR ir kitos respublikos įsijungusios į Rusiją 
priklausomybės pagrindu, yra melas ir pikta herezija. LTSR yra viena iš 16 lygiateisių TSRS 
narių, kurie tarp savęs yra susijungę ir įsijungę į TSRS. LTSR, einant jos konstitucijos 
13 str., ne iš karto įsijungė į TSRS, bet atskirai susijungė su kiekviena "TSR ir išnaujo su- 
darė "TSR Sąjungą. Be abejo, TSRS negali būti laikoma Rusija senosios teritorinės imperi- 
nės Rusijos prasme. Jei taip laikyti. tai į TSRS negalėtų įsijungti tie kraštai, kurie nepri- 
klausė senajai Rusijai. "Toks supratimas atbaidytų kitus kraštus nuo TSRS. Tuo tarpu TSRS 
idėja yra apimti visą proletarinės revoliucijos pasaulį. TSRS yra žmonijos Internacionalas, 
bet ne Rusija. 

LTSR konstitucijos 13 str., kaip matėm, sako, kad „„„LTSR laisvu noru susijungė 
su lygiateisėmis Tarybų Socialistinėmis Respublikomis... į sąjunginę valstybę..““. Toji są- 
junginė valstybė (čia labiau tiktų terminas „jungtinė valstybė“) — tai Tarybų Socialistinių 
Respublikų Sąjunga. Reikia pabrėžti, jog tarybinės federacijos konstrukcija kiek nutolsta 
nuo klasikinės federacijos konstrukcijos ir todėl čia netinka klasikiniai terminai „Staaten- 
bund“ ir „Bundesstaat“. "TSRS vyra „Staatenbund“ kiek ji nepaveržia sąjunginių respublikų 
suvereniteto, tačiau tam tikroj srity ji virsta „Bundesstaat“. Tad TSR Sąjungoje yra ryškus 
ir federacinis („Bundesstaat“) ir konfederacinis („Staatenbund“) elementai. Federacijoj jung- 
tinė valstybė pati pasisavina atributyvinę kompetenciją, tuo tarpu kontederacijoj jungtinė 
valstybė turi tokią atributyvinę kompetenciją, kokią ji gauna iš partikuliarinių valstybių — 
konfederacijos narių. 

Konfederacijos elementai "TSRS reiškiasi keturiuose atvejuose. Pirmiausia — "TSRS kilmė 
iš sutarties tarp atskirų partikuliarinių respublikų. TSRS kompetencija yra atributyvinė kom- 
petencija, tačiau čia yra nukrypimas nuo konfederacijos tame, kad TSRS atributyvinė kom- 
petencija yra jos pačios sau užtikrinta (kaip aiškėja iš "TSRS konstitucijos 14 str.). Vis dėlto, 
kaip aiškėja iš LTSR konstitucijos 13 str. 2 abzaco, Lietuvos "TSR užtikrina "TSR 5ąjungai 
jos aukščiausių valdžios organų ir valstybinio valdymo organų asmenyje, teises, nustatytas 
"TSRS konstitucijos 14-ojo straipsnio. Tuo būdu išeina, jog "TSRS ne savo ponaujančiu titulu 
pasiėmė TSRS konstitucijos 14 str. nužymėtą kompetenciją, bet LTSR (ir kitų TSR) tos kom- 
petencijos užtikrinimo titulu. Tad TSRS atributyvinė kompetencija yra išvestinė, užtikrinta 
jai atskirų respublikų. Tai yra antras TSRS konfederacijos momentas. 

"Be šių konfederacinio pobūdžio momentų (TSR Sąjungos kilimas iš sutarties ir suve- 
reninis partikuliarinių respublikų užtikrinimas "TSR Sąjungai atributyvinės kompetencijos) 
yra dar bent du konfederaciniai momentai, kurie išsaugoja sąjunginių respublikų suverenumo 
konstrukciją. Vienas iš jų yra LTSR (ir kiekvienos kitos TSR) rezervuojama sau teisė laisvai 
išeiti iš TSRS (LTSR konst. 15 str.). šis rezervas yra Vabai reikšmingas, nes jis stilizuoja visą 
tarybinę konstituciją partikuliarinių narių (sąjunginių respublikų) suverenumo ir tautų lais- 
vės kryptimi. Kai kurie yra linkę manyti, jog ši teisė išstoti iš TSRS yra tik nudum jus. Ta- 
čiau esmėje ši nuomonė nėra pagrįsta. Žinoma, jei šia teise panorėtų pasinaudoti kontrevo- 
liuciniai elementai, tai jiems ši teisė tikrai būtų nudum jus, nes socialistinė valstybė, kuri yra 
revoliucinė, negali pataikauti kontrevoliuciniams gaivalams. Visos tarybinėj konstitucijoj užfik- 
suotos teisės (tak ir atskirų respublikų teisė išeiti iš TSRS) yra sukonstruotos revoliucijos 
tikslams. Gali būti tik klausimas, kokiu būdu ši teisė galėtų būti naudojama, jei jos naudo- | 
jimas patarnautų revoliucijos tikslams. šiuo metu sunku įsivaizduoti, kad naudojimasis šia 

teise patarnautų revoliucijai, tačiau kitomis sąlygomis gal būt ta teisė galėtų būti panaudo-- 
jama ir revoliucijos tikslams. šiaip ar taip ši teisė sudaro labai ryškų konfederacinį momentą. 

Pagaliau ketvirtas konfederacinis momentas yra tas, kad "TSR Sąjungoje kiekviena Są- 
junginė respublika laisvai disponuoja savo teritoriją. LTSR konstitucijoj tai užfiksuota 16 
str.: „Lietuvos TSR teritorija negali būti keičiama be Lietuvos TSR sutikimo“. Tuo būdu 
TSR Sąjungoje nėra ir negali būti jokio organo, kuris be atitinkamos respublikos sutikimo 
įjungtų ar išjungtų ką nors iš jos teritorijos. 

Su šiais 4 konfederacinio pobūdžio rezervais "TSRS konstrukcija šiaip jau yra federacinė. 

VISUOMENĖS SANTVARKA. Visuomenės santvarką apibudina I-asis konstitucijos sky- 
rius. Valstybė nusakoma, kaip socialistinė darbininkų ir valstiečių valstybė. Tuo būdu ši valstybė: 
yra sui generis valstybė, skirtinga nuo kapitalistinių valstybių. 

Politinį valstybės pagrindą sudaro darbo žmonių atstovų tarybos, įsigalėjusios nuver- 
tus dvarininkų ir kapitalistų valdžią ir įkūrus proletariato diktatūr4.; "Tai tiesioginė socialisti- 
nė demokratija, žymiai skirtinga nuo buržuazinės demokratijos. 

Ekonominį tarybinės valstybės pagrindą sudaro a) socialistinė ūkio sistema ir b) so- 
cialistinė gamybos priemonių nuosavybė. Ekonominis pagrindas sukurtas pačios socialistinės 
valstybės, likvidavus kapitalistinę ūkio sistemą, panaikinus gamybinių įrankių bei priemonių 
privatinę nuosavybę stambiose pramonės įmonėse ir nacionalizavus tas įmonės, bankus, trans- 
portą ir ryšių priemones, siekiant panaikinti žmogaus eksploatavimą žmogui ir sukurti socia- 
listinę visuomenę. Socialistinė gamybos įrankių bei priemonių nuosavybė sukurta išėmus. 
iš atskirų asmenų patrimoniumo (patrimonium — tai turto visuma, įeinanti į asmenybę) 
tą turtą, kuris yra būtinas naujiems turtams gaminti ir pritaikyti piliečių reikalams ir kuris 
todėl yra aiškiai visuomeninio pobūdžio. Šio turto laikymas atskirų privatinių laimingų Žžmo- 
nių patrimoniume yra visuomenės pavergimas tų asmenų naudai. Privatinės nuosavybės rė- 
žime turtų savininkas jais valdo visuomenę ir išnaudoja tuos, kurie, patys tų turtų neturėda- 
mi, savo darbu didina turtingųjų turtus, gaudami už tai tik atlyginimą. 


Yra dvi socialistinės nuosavybės formos: valstybinės nuosavybės forma (visos liaudies. 
turtas) arba kooperatyvinės nuosavybės forma. "FSRS konstitucijoj antroji forma apibrėžta 
kaip kooperatyvinės-kolektyvinės ūkinės nuosavybės forma, tuo tarpu LTSR konstitucijoj „ko- 
lektyvinės ūkinės“ nepaminėta. Tačiau esmėje tatai skirtumo nesudaro, nes kolektyviniai 
ūkiai yra tik atskira kooperacijos rūšis. 'Vad LTSR konstitucija kolektyviniams ūkiams ke- 
lio neužkerta. 

Į valstybinę nuosavybę konstitucija išskiria visą eilę turtų kategorijų: žemę, jos gel- 
mes, vandenis, miškus, gamyklas (LTSR konstitucija — stambiąsias gamyklas), fabrikus, ka- 
syklas, rūdynus, geležinkelius, vandens ir oro transportą, bankus, ryšių priemones, valstybės. 
suorganizuotas stambias žemės ūkio įmones (tarybinius ūkius, mašinų traktorių stotis ir pan.), 
tai pat savivaldybines įmones ir pagrindinį būstų fondą (LTSR konstitucija — stambius 
namus) miestuose ir pramonės vietovėse. Į kooperatyvinę (event. kolektyviniai ūkinę) nuosa- 
vybę tarybinė konstitucija „išskiria kooperatyvinių organizacijų (event. kolektyvinių ūkių) 
visuomenines įmones su jų gyvu ir negyvu inventorium, kooperatyvinių organizacijų gami- 
namąją produkciją. taip pat jų visuomeninius trobesius. 

Šalia socialistinės ūkio sistemos tiek LTSR, tiek ir "TSRS yra leidžiama funkcionuoti 
ir privatiniam ūkiui, kuriame ūkiška veikla siekia įmoniško pelno. LTSR privatinis ūkis, kurį 
leidžia konstitucija, yra privatinis pavienių valstiečių, amatininkų ir naminių gamintojų ūkis. 
ir smulkios privatinės pramonės bei prekybinės įmonės įstatymo nustatytose ribose. Kadangi 
privatinis valstiečių ūkis yra žemės ūkis, kuris yra reikalingas žemės, o žemė yra valstybės 
nuosavybė, tai konstitucija valstiečių naudai jų privatinio ūkio reikalams leidžia jiems nau- 
dotis žeme, užimama jų ūkių. | 

Jei palyginsim LTSR ir TSRS konstitucijas ekonominio pagrindo žvilgsniu, tai paste- 
bėsim įdomų skirtumą. Visų pirma LTSR konstitucijoj valstybinės nuosavybės sąraše ga- 
myklos paminėtos tik stambiosios, tuo būdu smulkios gamyklos gali pasilikti privatinėje: 
nuosavybėje, tuo tarpu TSRS konstitucijoj į valstybinę nuosavybę išskirtos visos gamyklos. 
Be to, TSRS konstitucija į privatinio ūkio sektorių įskaito tik smulkų privatinį valstiečių 
ir amatininkų ūkį, tuo tarpu LTSR konstitucija numato tokias penkias kategorijas: pavienių 
valstiečių, amatininkų, naminių gamintojų ūkis, smulkios pramonės ir smulkios prekybinės. 
įmonės. LTSR konstitucija, be to, nestato šioms privatinio ūkio kategorijoms sąlygos nesi- 
naudoti svetimu samdomu darbu. Reikia manyti, jog Lietuvos privatinio ūkio sektorius bus 
keičiamas socialistinės ūkio sistemos kryptimi, nes nuolaidos privatinio ūkio sektoriui yra lai- 
kinojo—pereinamojo—pobūdžio. šios nuolaidos — tai sui generis Nepas. Tolimesnė evoliu- 
cija turės siaurinti privatinio ūkio sektoriaus ribas. Bent kai kurioms tų privatinio ūkio ka- 
tegorijų ribos jau yra nustatytos: žemės ūkiams—hektarų skaičiumi, pramonės įmonėms— 
darbininkų skaičiumi, patalpoms — jų ploto kvadratūra. Pagal esamas normas LTSR priva- 
tinio ūkio sektoriuje yra neišvengiamas ir samdomas darbas, nes, pv. 30 ha ūkyje, išskyrus 
tik labai gausias valstiečių šeimas, teks naudotis samdomu darbu. Taip pat ir namai miestuose, 

kad ir nedideli, gali būti išnuomojami pelnui gauti. Tad LTSR yra paliktas toks privatinis 
ūkio sektorius, kuriame kapitalizmo daigas yra ryškus ir gyvas. Tuo tarpų "TSRS paliktas tik pri- 
vatinis ūkis, neprileidžiant kapitalistinio ūkio, nors ir privatinis asmeninis ūkis, neapim- 
damas samdomo darbo ir todėl nebūdamas kapitalistinis, vis dėlto: yra linkęs į kapitalizmą. 
Skirtumas tarp LTSR ir TSRS privatinio ūkio sektoriuje yra labai ryškus ypač žemės ūkio srityje. 
LTSR privatus valstiečių ūkis beveik visas (apie 10095), išskyrus tik tarybinius ūkius, maši- 
nų — traktorių stotis (MTS), prieglaudas ir pan., įeina į privatinio ūkio sektorių, tuo tarpu 
TSRS kolektyviniai ūkinė sistema apima apie 9805, o privatus ūkis tik 2—395 viso apsė- 
jamo ploto. 

TSRS vyra dar viena ūkinė sritis, kuri neįtraukta į privatinio ūkio sektorių ir kurios 
nėra numatyta LTSR konstitucijoj, — tai atskirų kolektyvinių ūkių kiemų ūkis. Kiekvienas 
kolektyvinio ūkio kiemas savo reikalams turi prie sodybos nedidelį žemės sklypą, kuris 
neįeina į kolektyvinį ūkį ir kuriame kolektyvinio ūkio kiemas gali vesti savo individualinį ūkį. 
Tai yra a) nedidelis, b) prie sodybos, c) paremtas asmeniniu darbu žemės sklypas. šis ūkis 
apima gyvenamąjį namą, produktyvius gyvulius, paukščius ir smulkų žemės ūkio inventorių— 
pagal žemės ūkio artelės įstatus. Tasai ūkis turi būti tik pagalbinis. "Kačiau abejotina, ar 
ji galima laikyti privatinio sektoriaus ūkiu, nes jis pagrįstas ne turtų, kaip gamybos prie- 
monių, nuosavybe, tačiau suvartojama asmenine nuosavybe, kuri neturi jokio socialinio pobū- 
džio. Į privatinio ūkio sektorių mes išskiriame tokį ūkį, kuris turi įmoninę formą, kuris įsi- 
jungia į judėjimą, į apyvartą. Tokiame kolektyvinio ūkio kiemo pagalbiniame ūkyje įmoninė 
apyvarta neprileidžiama, nes nei gyv. namas, nei produktyvieji gyvuliai bei paukščiai čia 
negali būti priemonė naujiems socialinio pobūdžio turtams gaminti. šiek tiek abejonių kelia 
tik ūkio inventorius, kuris minimas tik LTSR konstitucijoj. Kadangi pagal LTSR konstitu- 
ciją, kaip žinome, į privatinio ūkio sektorių įeina ir smulki pramonė bei prekyba ir smulkus 
žemės ūkis, tai gal čia turima galvoj smulkaus žemės ūkio, pramonės bei prekybos ūkio in- 
ventorius? Tokiu atveju toks ūkio inventorius įeitų jau į privatinio ūkio sektorių. Tačiau 
reikia manyti, kad čia vra netikslus išsireiškimas, atsiradęs verčiant į lietuvių kalbą "TSRS 
konstitucijos atitinkamą vietą (LTSR ir "TSRS konstitucijos 10 str. visiškai sutampa, išskyrus 
LTSR konstitucijoj „ūkio inventorių“ ir TSRS konstitucijoj „mamų ūkio daiktus“). Tuo būdu 
pagalbinis namu ūkis ir to ūkio apyvokos daiktai sudaro asmeninę nuosavybę ir nejieina į pri- 
vatinio ūkio sektorių, nes tai nėra socialinio pobūdžio ūkis, gaminąs apyvartai. 

Privatinio ūkio sektorius LTSR yra žymiai platesnis, negu TSRS, tiek savo apimtimi 
(ypač agrarinėj srity), tiek ir savo kapitalizmo daigais su aiškiu kapitalistiniu išnaudojimu. 
Galimas dalykas, jog ir kitose "TSRS respublikose toleruojamas svetimo darbo išnaudojimas pel- 
nui gauti, tačiau tokiu atveju ten tik toleruojama, o LTSR tai yra konstitucinė tėzė. 

Tačiau yra natūrali tendencija tą kapitalizmo daigą šalinti. Konstitucinės tėzės yra 
tiktai pasiektojo status guo užantspaudavimas, bet ne konstitucinė garantija prieš įstatymą. 
Įstatymo keliu tai visuomet gali būti priartinta prie asmeniniu darbu pagrįstos sistemos ribų. 
kaip yra TSRS. Lygiai taip pat nėra jokių konstitucinių suvaržymų ūkių kolektyvizacijai L TSR. 
Reikia manyti, kad evolicija ir eis ta kryptimi. Pagal "TSRS konstituciją kolektyvinių ūkių 
užimamoji žemė užtvirtinama jiems naudotis nemokamai ir neribotam laikui, t. y. amžinai. 
Tuo tarpu pagal LTSR konstituciją žemė, užimama valstiečių ūkių, užtvirtinama jiems naudotis 
nemokamai ir neribotam laikui; sąvoka „neribotam laikui“ LTSR konstitucijoj jau neinter- 
pretuojama, kaip „amžinai“. Tenka manyti, kad skirtumas čia yra ne atsitiktinis, bet racio- 
nalus. LTSR individualinis ūkis yra laikinasis, pareinamasis, todėl ir „neribotam laikui“ čia 
nereiškia „amžinai“, bet reiškia, kad naudojimosi terminas nenustatytas. "TSR Sąjungoje, kur 
socializmo tikslas jau pasiektas, termino iš viso negali būti. 

Atsižvelgiant į tai, kad sąjunginės respublikos konstitucija yra subordinuota 5ąjungos 
konstitucijai, gali kilti klausimas, ar yra federališkai konstitucingi tie LTSR konstitucijos 
nuostatai, kurie papildo privatinio ūkio sektorių tais elementais, kurių nėra numatyta TSRS 
konstitucijoj. Tačiau privatinio ūkio sektoriaus tam tikras praplėtimas Lietuvos "TSR netenka 
laikyti nekonstitucingu dalyku. Svarbu yra ekonominis pagrindas — socialistinė ūkio sistema, 
kuri tiek LTSR, tiek TSRS konstitucijoj yra tais pačiais niuansais užfiksuota. Privatinio ūkio 
sektoriaus praplėtimas LTSR remiasi vietiniais krašto ypatumais, kuriuos pabrėžti leidžia pati 
"TSRS konstitucija (16,str.). Pagaliau konstitucijų suderinamumo kontrolė pavesta TSRS aukščiau- 
siesiems valstybės valdžios organams — TSRS Aukščiausiajai "Tarybai ir jos Prezidiumui, kurie 
galėtų patikrinti a posteriori. O ištikrųjų ta kontrolė a posteriori nėra aktuali, nes aukščiausiej: 
valstybinės valdžios organai yra vadovybėje kompartijos, kuri viska sankcijonuoja a priori. 
"Vokiu būdu sankcija a priori pašalina reikalą sankcijos a posteriori. ; | 

Tarybinė konstitucija didelės reikšmės skiria ir valstybiniam liaudies ūkio planui, rūpi- 
nantis padidinti visuomenės turtą, nuolat kelti materialinį ir kultūrinį darbo žmonių lygi, 
stiprinti TSRS nepriklausomybę ir tvirtinti jos gynybinį pajėgumą. 

Pereinamojoj socializmo laikotarpio santvarkoj konstitucija užtiksuoja "principą: „Iš 
kiekvieno pagal jo gabumus, kiekvienam — pagal jo darbą“. šis principas sutvirtinamas devizu: 
„Kas nedirba, tas nevalgo“. Socializmo principas „Iš kiekvieno pagal jo gabumus, kiekvienam — 

pagal jo darbą“ komunistinėj visuomenėj pakeičiamas principu: „Iš kiekvieno pagal jo suge- 
bėjimus, kiekvienam — pagal jo pareikalavimus“. Komunistinėj visuomenėj tuo būdu kiek- 
vienas turi tiek, kiek jam reikia. Be abejo, tai yra rojus, kuris anksčiau buvo žadamas tik po 
mirties. Komunistinėj visuomenėj tas rojus iš dangaus perkeliamas į žemę. Jo sukūrimo sąly- 
gos yra dvi: a) aistringas (sportiškas) darbo pamėgimas ir b) aukštas visuomeniškumas. Socia- 
listinio laikotarpio, kuris ruošia kelią į komunizmą, uždavinys — sudaryti šias sąlygas. 

FEDERACIJOS ŽYMĖS TARYBINĖJ KONSTITUCINĖJ KONSTRUKCIJOJ. Be tu 
konfederacinių momentų, kuriuos mes jau išžiūrėjome, tarybinė "TSRS konstrukcija šiaip jau 
yra tederacinė. Tačiau be paminėtų konfederacinių žymių yra dar šios: 1. Kiekviena sąjunginė 
respublika (taigi ir LTSR) pati nustato sau konstituciją, kuri subordinuojama federacijai. 
2. Respublikinė konstitucija nėra Sąjungos aukščiausiųjų valstybės valdžios organų a priori 
tvirtinama, bet yra jų prižiūrima a posteriori. Žinoma, respublikinė konstitucija negali keisti 
santvarkos pagrindų, tačiau ji gali atitikti vietines savybes, išplaukiančias iš vietinės ekonomikos 
ir administracinio padalinimo. Aiškus dalykas, kad nukrypimas gali tarnauti tik bendram revo- 
liucinės valstybės tikslui ir siekimams. Čia lemia ne tiek federacinis konstitucijos autoritetas, 
kiek revoliucinio tikslingumo reikalas. Lankstumas čia esti didesnis, negu galėtų būti kla- 
sikinėj federacijoj. 

Mes matėm, kad jungtinės valstybės kompentencija yra atributyvinė, o sąjunginių respub- 
likų — bendroji. Abi konstitucijos (tiek federalinė — Sąjungos, tiek sąjunginė — atskirų respub- 
likų) pareiškia, kad už Sąjungos atributyvinės kompetencijos ribų kiekviena sąjunginė respubli- 
ka valstybinę valdžią vykdo savarankiškai (LTSR konstitucija dar prideda „„..visiškai išlaikv- 
dama savo suverenines teises“). "Tai reiškia. kad sąjunginės respublikos kompetencijoj yra visa. 
kas neįeina į Sąjungos kompetenciją. Tuo būdu sąjunginės respublikos kompetencija yra ben- 
droji, nors ji, be abejo, gali būti neplati. Tiesa, LTSR konstitucijos 19 str. išvardyja tai, kas 
įeina į bendrąją LTSR kompetenciją, tačiau tas išvardyjimas yra nereikalingas, nes aišku. 
jog visa tai, kas neįeina į TSRS kompetenciją (pagal TSRS konstitucijos 14 str), įeina į LTSR 
kompetenciją. Jei vis dėlto ta kompetencija yra išvardyjama, tai šitai tenka laikyti tik pa- 
vyzdiniu nurodymu, bet ne užbaigtu kompetencijos dalykų sąrašu. 

Reikia pastebėti, kad kompetencijos paskirstymas tarp dviejų organų dviem atributy- 
vinėmis kompetencijomis yra nepraktiškas ir teisiškai pavojingas. Žinoma, teoretiškai būti 
viskas tvarkoj, jei sudėjus abi atributyvines kompetencijas gautųsi visa tai, kas turi būti apimta. 
"Tačiau praktiškai tai neįmanoma. Jei kuris dalykas pasirodytų esąs nei į vieną, nei į antrų 
sąrašą neįtrauktas, tai susidarytų neaiškumų ir pavojaus kurį dalyką netiksliai išspręsti. 

Sąjunginių respublikų pilietybė sutampa su sąjungos pilietybe. Tai reiškia. jog jei kas 
yra LTSR pilietis, tai tas yra ir TSRS pilietis; kiekvienas TSRS pilietis yra kurios nors sąjun- 
ginės respublikos pilietis. Tuo būdu elementarinė pilietybė yra respublikinė pilietybė, o Sąjun- 
gos pilietybė yra išvestinė; tačiau būdama išvestinė, Sąjungos pilietybė pasilieka vieninga, L. y., 
kiekvienos respublikos pilietis pagal neskaldomumo principą naudojasi piliečio teisėmis kiek- 
vienoje kitoje respublikoje. LTSR konstitucijoj tai užfiksuota 18 str.: ,„..Visų kitų sąjunginių 
respublikų piliečiai naudojasi Lietuvos "TSR teritorijoje vienodomis teisėmis su Lietuvos "TSR 
piliečiais“. Nežiūrint į tai, kad Sąjungos pilietybė yra išvestinė, legislacija pilietybės reikalais 
yra pavesta Sąjungos atributyvinei kompetencijai; sąjunginė respublika gali suteikti tik sąjun- 
ginės respublikos pilietybės teises. 

Ryškus klasikinės federacijos bruožas yra tas, kad tarybinėj konstitucijoj aiskiros resbubli- 
kos dalyvauja centro valdžioj per tam tikrus organus. "TSRS toks organas yra "TSRS Aukščiau- 
sioji Taryba, kurioj yra dveji rūmai: unitariniai (Sąjungos Taryba) ir federaliniai (Tautų 
Taryba). Tautų Taryboj dalyvauja ne tik sąjunginės respublikos, bet ir tam tikri žemesni vie- 
netai, kurie nėra betarpiški Sąjungos nariai. Tai tam tikri tautiškai — teritoriniai vienetai 
sąjunginių respublikų sąstate — autonominės respublikos, autonominės sritys ir tautinės apy- 
gardos. Autonominės respublikos yra politiniai vienetai sąjunginėj respublikoj. Autonominės 
sritys yra jau daugiau administracinio pobūdžio vienetai, ne politiniai vienetai, tačiau jie da- 
lyvauja Tautų Taryboj. Taip pat "Tautų Taryboj dalyvauja ir tautinės apygardos, kurios irgi 
yra tik administraciniai vienetai. Apskritai šie vienetai, išskyrus autonomines respublikas, neturi 
jokios politinės valdžios, jie nesteigia TSRS Sąjungos, kaip kad steigia sąjunginės respublikos, 
jie neturi teisės išeiti iš TSRS. Tačiau, dalyvaudami federacijos centro valdžioj, jie yra fede- 
racijos nariai savo titulu. Šitai jiems suteikia politinio pobūdžio, ir todėl šia prasme jie tampa 
pusiau politiniai vienetai. 

Dalyvavimas Tautų Taryboj ne tik sąjunginių respublikų, bet ir žemesnių vienetų su- 
daro tam tikrą nukrypimą nuo klasikinės federacijos konstrukcijos, tačiau "TSRS tai padaryta 
tautinės politikos sumetimais. Tais sumetimais kiekvienai tautai ar tautelei suteikta teritorinė 
organizacija. Kadangi ne visos tautos yra lygiai pajėgios ir ne visos vienodai lokalizuotos, tai 
yra sudarytos keturių laipsnių kategorijos (sąjunginė respublika. autonominė respublika, auto- 
nominė sritis ir tautinė apygarda). Visų tų kategorijų vienetai skirtingomis normomis daly- 
vauja centro valdžioj, t. y., kiekvienos kategorijos nariai (vienetai tos pačios kategorijos) centro 
valdžioj dalyvauja paritetiškai, tuo tarpu tarp atskirų kategorijų narių (tarp vienetų skirtingų 

kategorijų) pariteto nėra. Sąjunginė respublika Tautų Taryboj dalyvauja siųsdama 25 mandatus 
(nežiūrint, ar tai bus, pv., Estijos TSR ar Rusijos TFSR), autonominė respublika — 11 man- 
datų, autonominė sritis — 5 mandatus, tautinė apygarda — 1 mandatą. Kadangi LTSR yra 
visiškai vienlypė, tai be savo 25 atstovų (kaip nuo sąjunginės respublikos) ji jokių kitų atstovų 


į TSRS Aukščiausios Tarybos Tautų Tarybą nesiunčia. 


LTSR VALDŽIOS ORGANIZACIJA. Valdžios organizacija yra bendra visoms TS Res- 
publikoms. Yra tik skirtingų formos atžvilgiu organizacinių niuansų. 1936 m. TSRS konstitu- 
cija (vad. Stalino Konstitucija) respublikų sąstate numato kraštus, sritis, apygardas, rajonus, 
miestus, kaimus (jų sudėty stanicas, vienkiemius, kislakus, aulus). "Tai yra tam tikrai admi- 
nistraciniai vienetai, kurie sudaro tam tikrą tarybų tinklo schemą, nes kiekviename tokiame 
vienete yra darbo žmonių atstovų taryba. LTSR konstitucija nustato kiek kitokią teritorijos 
adm. padalinimo schemą, būtent, priima tą schemą, kuri buvo nustatyta jau buržuazinėj Lie- 
tuvoj. Prijungus iš Vak. Gudijos tam tikras sritis, LTSR numatomos 23 apskritys: Alytaus, 
Biržų, Kauno, Kėdainių, Kretingos, Marijampolės, Mažeikių, Panevėžio, Raseinių, Rokiškio, Seinų. 
Šakių, Šiaulių, Švenčionėlių, švenčionių, Tauragės, Telšių, Trakų, Ukmergės, Utenos, Vilkaviškio; 
Vilniaus ir Zarasų. Be šių apskričių yra dar 4 miestai, neįeina į apskričių sudėtį — Vilnius, 
Kaunas, Šiauliai ir Panevėžys. Be šių yra dar smulkesnių vienetų. "Tokiu būdu yra šie vietiniai 
administracinio padalinimo vienetai: apskritys, miestai, valsčiai, miesteliai ir apylinkės. Kiek- 
viename vienete yra darbo žmonių atstovų taryba. Respublikos centre yra LTSR Aukščiausioji 
"Taryba. Kiekviena taryba atitinkamo vieneto dalyvių — visų tame vienete esančių piliečių 
išrenkama. Prie atitinkamos tarybos, išskyrus centro Aukščiausiąją Tarybą, yra sudaromas nuo- 
latinis Vykdomasis Komitetas, kuriame yra atskiri skyriai įvairioms administracijos šakoms. 
Prie centro Aukščiausiosios Tarybos Vykdomojo Komiteto nėra, bet yra Aukščiausiosios Tary- 
bos Prezidiumas — nuolatinė valdančioji Aukščiausiosios Tarybos viršūnė, sui generis kolegia- 
linis Respublikos Prezidentas, atsakingas Aukščiausiajai Tarybai. Greta Aukščiausiosios Tarybos 
vyra jai atsakinga tarybinė vyriausybė — Liaudies Komisarų Taryba (LKT) ir atskiri komi- 
sariatai, valdomi aiskirų komisarų. Tarp komisariatų yra suskirstytos valdymo šakos. Aukščiau- 
siąją Tarybą ir jos Prezidiumą konstitucija apibudina kaip aukščiausiuosius valstybinės valdžios 
organus, Liaudies Komisarų Tarybą ir atskirus komisariatus — kaip valstybinio valdymo orga- 
nus, 0 atskiras tarybas su jų skyriais — kaip vietinius valstybės valdžios organus. 

Politinį tarybinės santvarkos pagrindą sudaro darbo žmonių atstovų tarybų Llinklas. 

Galima būtų manyti, jog dabartinės tarybos nesudaro jokio tinklo, o yra tik daugybė 
atskirų vienas nuo antro izoliuotų vienetų. Galima manyti, jog tarybos sudarė tinklą tik 
ankstyvesnėj konstrukcijoj. pagal kurią darbo žmonių atstovų tarybos buvo tik apačioj, o visuose 
tarybinės organizacijos cikluose buvo išvestiniai iš tų apatinių tarybų — tarybų suvažiavimai. 
Tos apatinės izoliuotos tarybos per tarybų suvažiavimus jungėsi į vieną organizacinį tinklą. 
Tuo tarpų dabar pagal tarybinę konstituciją kiekvienas administracinio padalinimo vienetas 
turi savo tarybą. kilusią jame pačiame. Kiekviena apylinkės taryba yra kilusi iš rinkimu šioje 
apylinkėje. kiekviena miesto taryba yra kilusi iš rinkimų šiame mieste ir t. t. Tuo būdu orga- 
nizacinės kilmės ryšio tarp tarybų nėra, tačiau pats darbo žmonių atstovų tarybų tinklas yra 
išlikęs. 

Nors šiokios tokios vietinės decentralizacijos žymės tarybose galima pastebėti (pv. jos 
vadovauja vietos ūkinei ir kultūrinei statybai bei nustato vietos biudžetą), tačiau jos pačios 
yra įtrauktos į bendrą valstybės aparatą ir todėl jos yra labiau centro valdžios organai, negu 
vietos organai tvarkyti tos vietos reikalams. Tr konstitucija tarybas apibudina kaip vietinius 
valstybinės valdžios organus. Tuo būdu tarybos yra kiekviename administracinio padalinimo 
vienete sudarytas centras, per kurį pereina valstybinės valdžios funkcija. Tarybos — tai yra 
dekoncentruotas vietos aparatas kištis tiek į vietos reikalų tvarkymą, tiek į bendruosius valsty- 
binius reikalus. Be to, tarybos yra socialistinės liaudies valdymosi mokyklos ir masinės valdžios 
reiškiinosi forma. Taigi tarybos yra Žymiai daugiau, negu paprastas dekoncentracijos reiškinys. 

Visi tarybų nariai veikia griežtai imperatyviniu mandatu, kuris reiškiasi tuo, kad tarp 
atstovų ir rinkikų palaikomas nuolatinis gyvas ryšys. Tas ryšys reiškiasi atstovų pareiga duoti 
apyskaitą apie savo darbą ir apie darbo žmonių atstovų tarybos darbą ir rinkikų galia bet 
kada atšaukti tarybos atstovą. Tuo būdu darbo žmonių atstovų tarybos nėra reprezentaciniai 
poniškos galios organai. Tarybos yra liaudies agentūra, arba tiksliau — liaudies ir kompar- 
tijos agentūra, nes tarybos yra paveikiamos ir kompartijos per rinkiminę iniciatyvą. Kadangi 
visi kiti organai — tiek aukščiausieji valstybinės valdžios organai, tiek valstybinio valdymo 
organai, tiek pagaliau vietiniai valstybinės valdžios organai — yra išvestiniai iš tarybų, tai 
ši tarpiška tarybinė demokratija, paremta imperatyviniu mandatu, apima visą valdžios orga- 
nizaciją. 0 
"Tarybų reikšmę ypač paryškina TSRS ir LTSR konstitucijų 2 ir 3 str, kur pasakyta: 
„Politinį "TSRS (arba Lietuvos TSR) pagriudą sudaro darbo žmonių atstovų Tarybos, išau- 
gusios ir sustiprėjusios nuvertus dvarininkų ir kapitalistų valdžią ir įsigalėjus proletariato 
diktatūrai“ (2 str). „Visa valdžia "TSRS (arba LTSR) priklauso miesto ir kaimo darbo žmo- 


15 


nėms per darbo žmonių atstovų Tarybas“ (3 str). Kol tebevyksta klasių kova (o ji ilgai vyksta 
psichikoj, palinkimuose, nuotaikose), kol visuomenė tebėra pilna seno kapitalistinio raugo, 
tol tarybinė liaudies demokratija negali būti visuotinė, tol ji teapima tik socializuotus visuo- 
menės veiksnius. Tačiau juo labiau smunka buržuaziniai elementai, tuo labiau stiprėja ir ple- 
čiasi socialistinė demokratija, ir atvirkščiai. Todėl juo siauresnė socialistinės demokratijos apim- 
tis, tuo yra ryškesnis kompartijos vaidmuo. Tuo būdu tarybos yra masinės veiklos fermentas. 
tam tikras kanalas, per kurį turi reikštis liaudies (tuo tarpu tik socializuotos liaudies) demo- 
kratija. Tarybų tinklas tai yra iš anksto paruošta socialistinės demokratijos forma. "Tarybos — 
masinio veiksnio išlaikvmo aparatas, būtinas socialistinėje valstybėje, aparatas, kuris kuria 
nuolatinę mitinginę nuotaiką „išvengti apsnūdimui, kuris yra didelė nelaimė revoliucijai. Impe- 
ratyvinio mandato atmosferos, jos veikimo ir reiškimosi varikliai yra darbo žmonių atstovų 
tarybos, kaip organizuotas liaudies masės branduolys, keliąs triukšmą ir signalizuojąs socialisti- 
nės statybos nukrypimus. 

Kiekviename administracinio padalinimo vienete, pradedant apylinke ir baigiant res- 
publika, visi organai yra išvestiniai iš to vieneto tarybos. Visa organų schema turi du varian- 
tus: 1) centro schemos variantas — Aukščiausioji "Taryba, Aukščiausiosios Tarybos Prezidiumas, 
Liaudies Komisarų Taryba: (LKT) ir atskiri liaudies komisariatai, 2) vietinės schemos varian- 
tas — darbo žmonių atstovų tarybos ir jų vykdomieji komitetai. Apskričių, miestų ir valsčių 
darbo žmonių atstovų tarybų vykdomieji Komitetai susideda iš pirmininko, jo pavaduotojo.. 
sekretoriaus ir narių. Nedideliuose valsčiuose, nedideliuose miestuose, miesteliuose ir apy 
linkėse- vykdomasis ir tvarkomasis darbo žmonių atstovų tarybų organas yra kolegija, suside- 
danti iš pirmininko, jo pavaduotojo ir sekretoriaus. Prie vykdomųjų komitetų yra sudaromi 
tam tikri skyriai, kuriems pavestos atitinkamos administracinio valdymo šakos. 

AUKšČIAUSIOJI TARYBA IR JOS FUNKCIJOS. Jokio funkcionalinio valdžios galių 
suskirstymo tarybinėj konstrukcijoj nėra. Yra visiška ir gryna valdžios organų hierarchija. 
Vyriausiu hierarchiniu organu visoj Respublikos yra Aukščiausioji Tavyba, kuri tačiau nėra 
poniškos, suvereninės galios organu. Jinai nėra ir reprezentacinis konstitucinis organas dėl 
šių 2 priežasčių: a) Aukščiausiosios Tarybos nariai veikia impėratyviniu mandatu iv b) Aukščiau- 
sioji Taryba veikia nuolatinėje kompartijos vadovybėje. "Tuo būdu Aukščiausioji "Karyba yra 
dvejopai suvaržyta: rinkikų imperatyviniu mandatu ir nuolatiniu kompartijos vadovavimu. 
Aukščiausioji "Taryba yra renkama LTSR piliečių ketveriems metams pagal normą: vienas 
atstovas nuo 15.000 gyventojų. Rikimų tvarka kombinuoja visuotinį balsavimą su kompar- 
tijos rinkiminės iniciatyvos prerogatyva. "Tuo būdu rinkiminė iniciatyva yra kompartijos ran- 
kose, o rinkiminė sankcija — rinkikų rankose. Rinkimų sistema — mažoritarinė (viską spren- 
džia dauguma) ir vienvardinė (kiekvienas teritorinis vienetas renka savo atstovą). 

Aukščiausioji "Taryba yra aukščiausias valdžios organas, bet drauge ir tarnybinis orga- 
nas, nes jis vadovaujamas kompartijos ir suvaržytas imperatyviniu mandatu. Aukščiausiosios 
Tarybos kompetencija apima visą LTSR teritoriją. Netiesioginiu keliu ji apima visų Aukščiau- 
siajai Tarybai priklausomų organų atributyvinę kompetenciją, o tiesioginiai Aukščiausiajai "Ta- 
rybai priklauso bendrosios kompetencijos titulu visa tai, kas nepavesia Aukščiausiosios Tary- 
bos priklausomiesiems organams. LTSR konstitucijos 22 str. tai labai tiksliai užfiksuota: 
„LTSR Aukščiausioji Taryba vykdo visas teises, suteiktas LTSR pagal LTSR Konstitucijos 
13 ir 19 straipsnius, kiek jos Konstitucijos nuostatais neįeina kompetencijon Aukščiausiajai 
"Tarybai atskaitingų L'TSR organų: LTSR Aukščiausios "Tarybos Prezidiumo, LTSR Liaudies 
Komisarų Tarybos ir LTSR Liaudies Komisariatų“. Nežiūrint to, kad Aukščiausiajai Tarybai 
tiesioginiai priklauso bendroji kompetencija, LTSR konstitucija expressis verbis sutvarko kai 
kurias Aukščiausiosios Tarybos bendrosios kompetencijos funkcijas. 

Pirmiausia L/TSR konstitucija nustato, kad Aukščiausiosios Tarybos atstovų įgaliojimus. 
Aukšč. Taryba tikrina per tam tikrą mandatų komisiją. Tačiau mandatų komisijos pateikimu 
Aukščiausioji "Taryba pati sprendžia, ar pripažinti įgaliojimus ar kasuoti atskirų atstovų rin- 
kimus. Iš to seka, kad atėmimas iš atstovo mandato imperatyvinio mandato titulu, jei įsta- 
tymas nenumato kitokios procedūros, priklauso Aukščiausiajai "Tarybai, kuri šiuo atžvilgiu 
veikia kaip+sui generis mandatų teismas. Aukščiausiosios Tarybos atstovo Imunitetas reiškiasi 
tuo, kad Aukščiausios Tarybos narys negali būti patrauktas teismo atsakomybėn ar areštuotas 
be LTSR Aukščiausiosios Tarybos sutikimo, o tuo laikotarpiu, kai nėra LTSR Aukščiausiosios 
"Tarybos sesijos, — be LTSR Aukščiausiosios Tarybos Prezidiumo sutikimo. 


Antroji Aukščiausiosios "Tarybos funkcija — tai valstybinės valdžios darbo priežiūra. 
Priemonės tam uždaviniui vykdyti yra tardymo ir revizijos komisijos. Interpeliacijų iv kitų 
priemonių tarybinė konstitucija nemini, nes šios priemonės yra priimtinos tik tarp princi- 
piškai paritetinių organų, tuo tarpu tarybinėj konstrukcijoj visi valdžios organai yra hierarhi- 
zuoti. Tačiau be tardymo ir revizijos komisijų LTSR konstitucija numato ir paklausimus. 
LTSR LKT ar LTSR liaudies komisaras, į kurį yra kreipęsis su paklausimu LTSR Aukščiau- 
siosios "Karybos atstovas, ne vėliau kaip per 3 d. turi žodžiu ar raštu duoti atsakymą LTSR 
Aukščiausioje Taryboje. 

"į 

Be to, Aukščiausioji Taryba sudaro LTSR Vyriausybę — LTSR Liaudies Komisarų 
Tarybą (LTSR), skiria ir atleidžia atskirus LKT narius, renka LTSR Aukščiausiosios Tarybos 
Prezidiumą. Reikia skirti Aukščiausiosios Tarybos darbo Prezidiumą nuo Aukščiausiosios Ta- 
rybos Prezidiumo, kaip tam tikrų funkcijų ir kompetencijos organo, kuris sudaro sui generis 
kolegialinį Prezidentą. Aukščiausiosios Tarybos darbo Prezidiumą sudaro pirmininkas ir du 
jo pavaduotojai, o Aukščiausiosios Tarybos Prezidiumą sudaro pirmininkas, du jo pavaduo- 
tojai, Prezidiumo sekretorius ir 11 Prezidiumo narių. Aukščiausiosios Tarybos Prezidiumas 
yra įtrauktas į hierarhinę valdžios sistemą ir atsakingas Aukščiausiajai Tarybai. 

Aukščiausioji Taryba yra vienintelis LTSR įstatymų leidimo ir keitimo organas. Konsti- 
tuciją keisti irgi gali tik Aukščaiusioji Taryba savo nutarimu. Konstitucijai pakeisti reikia 
ne mažiau kaip */; Aukščiausiosios Tarybos balsų daugumos. Įstatymui priimti arba jam 
pakeisti užtenka paprastos Aukščiausiosios Tarybos balsų daugumos. Neaišku, ar čia turima 
galvoj absoliutinė balsų dauguma ir ar visų Aukščiausios "Tarybos narių balsų dauguma ar 
tik posėdyje dalyvaujančių balsų dauguma. Tačiau iš to, kad konstitucijai pakeisti reikia kva- 
lifikuotos balsų daugumos, 0 įstatymui išleisti ar pakeisti — paprastos balsų daugumos, seka. 
jog įstatymas yra subordinuotas konstitucijai. Tačiau čia reikia turėti galvoje du rezervus: 1) ta- 
rybinėj santvarkoj skirtumas tarp kvalifikuotos ar kitokios balsų daugumos neturi praktiškos 
reikšmės, nes visi Aukščiausiosios Tarybos nutarimai faktiškai priimami visais balsais. Mat, 
Aukščiausioji Taryba nėra reprezentacinis valdžios šeimininkas, nes a) jos atstovai veikia im- 
peratyviniu mandatu ir b) kompartijos vadovybėje. "Tuo būdu kompartijos įtaka reiškiasi 
visoj Aukščiausiosios Tarybos veikloj. Kompartija, pati būdama vieninga, vadovauja Aukščiau- 
siajai Tarybai, parengia jos sąstatą, iš anksto paruošia Aukščiausiajai "Tarybai darbus. Todėl 
opozicijų Aukščiausiojoj Taryboj negali būti. "Toji opozicija galėtų atsirasti nebent tada, kai 
pačioj kompartijoj pasireikštų nuomonių skirtumas. 2) Įstatymų leidimo bei konstitucijos kei- 
timo monopolizavimas vien Aukščiausiajai Tarybai iš tikrųjų didelės reikšmės neturi ir nėra 
tiksliai išlaikomas. Tokie dalykai, kaip mokesčio už mokslą įvedimas, 8 val. darbo dienos 
įvedimas buvo nustatyti Aukščiausios Tarybos Prezidiumo įsakais, kurie nesiderino su ati- 
tinkamais konstitucijos straipsniais. Tačiau kadangi revoliucijos vadovavimas yra kompartijos 
rankose, tai nėra svarbu, ar atitinkamus nutarimus paskelbs Aukščiausioji Taryba ar Aukščiau- 
siosios "Tarybos Prezidiumas. Tokie nutarimai, savaip patvarką konstitucijos nuostatus, yra 
savos rūšies anticipotai, kurie turės būti patvirtinti to organo, kuris turi tam konstitucinę galią. 

Aukščiausiosios Tarybos priimtieji įstatymai skelbiami lietuvių ir rusų kalbomis su 
Aukščiausiosios Tarybos pirmininko ir sekretoriaus parašais. "TSRS konstitucija nekonstitucio- 
nalizuoja rusų kalbos, kaip sąjunginės kalbos; TSRS įstatymai skelbiami 16 sąjunginių res- 
publikų kalbų. 

Tad Aukščiausioji Taryba vykdo 4 funkcijas: tikrina atstovų mandatus, prižiūri valsty- 
binės valdžios organų darbą. sudaro LKT ir Aukščiausiosios "Varybos Prezidiumą, leidžia įsta- 
tymus bei keičia konstituciją. 

AUKŠšČIAUSIOSIOS "TARYBOS PREZIDIUMAS IR JO FUNKCIJOS. Aukščiausioji Ta- 
ryba renka Aukščiausiosios Tarybos Prezidiumą iš pirmininko, dviejų jo pavaduotojų, Prezi- 
diumo sekretoriaus ir 11 Prezidiumo narių. Pagal LTSR konstituciją Aukščiausiosios "Tarybos 
Prezidiumui yra pavesta eilė funkcijų. Pirmiausia jis aiškina LTSR įstatymus ir leidžia įsakus. 
Tad Prezidiumas įstatymų neleidžia (juos leidžia Aukščiausioji Taryba), 0 tik juos aiškina savo 
įsakais. 

Aukščiausiosios Tarybos Prezidiumas vykdo visuotinę liaudies apklausą (referenduma). 
"Tai yra gana įdomi Prezidiumo funkcija. Iš LTSR konstitucijos atrodo, kad Prezidiumas rete- 
rendumą tik vykdo, tačiau kadangi LTSR Aukščiausiosios Tarybos Prezidiumo kompetencijos 
elementai yra analoginiai TSRS Aukščiausiosios Tarybos Prezidiumo kompetencijos elemen- 
tams, tai iš TSRS konstitucijos aiškėja, kad pats Prezidiumas savo iniciatyva gali paskelbti 
ir įvykdyti referendumą. Konstitucija aiškiai nenusako, koks čia yra referendumas. Referen- 
dumas, kaip žinome, gali būti arba konsultatyvinis bei imperatyvinis, arba ratifikacijos, arba 
tiesioginės galios referendumas. Tenka manyti, jog čia turima galvoj konsultatyvinis ir im- 
peratyvinis referendumas. ši Aukščiausiosios Tarybos Prezidiumo funkcija (vykdymas referen- 
dumo) žymiai stiprina patį Prezidiumą ir leidžia jam santykiauti su liaudimi. 


Aukščiausiosios Tarybos Prezidiumas naikina LTSR LKT nutarimus ir potvarkius, taip 
pat apskričių darbo žmonių atstovų tarybų sprendimas bei potvarkius, jei jie neatitinka įsta- 
tymo. Tokiu būdu Prezidiumas vykdo teisėtumo kontrolę šių organų aktams. Be to, Aukščiau- 
siosios "Tarybos Prezidiumas laikotarpy tarp Aukščiausiosios Tarybos sesijų skiria ir atleidžia 
liaudies komisarus LKT pirmininko teikimu; vėliau tai turi patvirtinti Aukščiausioji Taryba. 
Prezidiumas suteikia LTSR garbės titulus, be to, vykdo malonės teisę piliečiams, nuteistiems 
LTSR teismo organų. Laikotarpyje tarp Aukščiausiosios Tarybos sesijų Prezidiumas duoda 
ar neduoda sutikimo patraukti teismo atsakomybėn ar areštuoti Aukščiausiosios Tarybos atstovą. 

Pasibaigus Aukščiausiosios Tarybos kadencijai, Aukščiausiosios "Tarybos Prezidiumas 
skelbia naujus rinkimus ne vėliau kaip per 2 mėnesius. Rinkimams įvykus, Prezidiumas ne 

vėliau kaip per mėnesį turi sušaukti naujai išrinktą Aukščiausiąją Tarybą. Prezidiumas pa- 
silieka savo teises iki pat to laiko, kol naujai išrinkta Aukščiausioji Taryba sudarys nauja 
Aukščiausiosios Tarybos Prezidiumą. Tarpkadencinė Aukščiausiųjų Tarybų spraga, kaip ma- 
tome, gali būti ne ilgesnė, kaip 3 mėnesių. “ 

LIAUDIES KOMISARŲ TARYBA IR JOS FUNKCIJOS. Trečias LTSR centro valdžios 
organas yra Liaudies Komisarų Taryba (LKT). "Tai yra tarybinė Vyriausybė. LKT yra vyriau- 
sias grynai valdomosios funkcijos organas, kuris tvarko atskirų administracijos šakų viršūnes. 
Tačiau LKT nėra autonominė nei paritetinė funkcionalinė valdžios vrišūnė, nes ji yra atsa- 
kinga ir atskaitinga Aukščiausiajai Tarybai, o tarp Aukščiausiosios Tarybos sesijų — jos Pre- 
zidiumui. LKT tarybinė konstitucija klasifikuoja ne į aukščiausiuosius valstybinės valdžios 
organus, bet į valstybinio valdymo organus. LKT yra aukščiausias vykdomasis ir tvarkomasis 
valstybinės valdžios organas. LKT sąstatą sudaro Aukščiausioji Taryba; į šį sąstatą įeina LKT 
pirmininkas, LKT pirmininko pavaduotojai, valstybinio plano komisijos pirmininkas ir LKT 
nariai — komisarai. Tarpe Aukščiausiosios Tarybos sesijų, LKT pirmininko teikimu, Aukščiau- 
siosios Tarybos Prezidiumas skiria ir atleidžia atskirus liaudies komisarus, vėliau pateikdamas 
tai tvirtinti Aukščiausiajai Tarybai. Į LKT sąstatą įeina ne tik Aukščiausiosios "Tarybos paskir- 
tieji komisarai, bet ir bendrasąjunginių liaudies komisariatų įgaliotiniai. 

LTSR liaudies komisariatai, kuriuos išvardyja LTSR konstitucijos pirminė redakcija 
(žiūr. „Vyriausybės Žinios“, 1940.1X.10 730 nr), yra jau pasikeitę. "Tuo būdu LKT sąstatas 
yra jau pasikeitęs ir nuolat gali keistis. Ta pačia proga tenka paminėti, jog tarybinėj konstruk- 
cijoj yra žinomi trijų kategorijų liaudies komisariatai (LTSR dviejų kategorijų): sąjunginiai, 
sąjunginiai — respublikiniai ir respublikiniai. Bendrieji sąjunginiai liaudies komisariatai 
veikia betarpiškai visoj TSRS teritorijoj per savo agentus — įgaliotinius atskirose respublikose, 
kurie įeina į atskirų respublikų LKT sąstatą. šie komisariatai yra centre — "TSRS sostinėj 
Maskvoj. Antroji kategorija — sąjunginiai — respublikiniai liaudies komisariatai, kurie yra 
ir TSRS ir atskirose respublikose. Šie komisariatai betarpiškai atskirose respublikose neveikia, 
jie veikia per atitinkamus liaudies komisariatus atskiroj respublikoj. Tik tam tikras aprėžtas 
įmonių skaičius pagal sąrašą, tvirtinamas TSRS Aukščiausios Tarybos Prezidiumo, yra beta:- 
piškoj TSRS atitinkamų komisariatų dispozicijoj. Trečioji kategorija yra grynai respubliki- 
niai liaudies komisariatai, kurie veikia tiktai atskirose respublikos. 

Prie bendrų sąjunginių liaudies komisariatų priklauso apsaugos, užsienių reikalų, užsie- 
nių prekybos, susisiekimo kelių, ryšių ir kt. liaudies komisariatai. Prie sąjunginių — respubli- 
kinių priklauso maisto pramonės, žemės ūkio, miško pramonės, mėsos ir pieno pramonės, finan- 
sų, prekybos, vidaus reikalų. saugumo, teisingumo ir kt. liaudies komisariatai. Prie LTSR 
respublikinių liaudies koimsariatų priklauso vietinės pramonės, švietimo, darbo, komunalinio 
ūkio, socialinio aprūpinimo liaudies komisariatai. 


Savaime aišku, jog LTSR yra tik sąjunginiai — respublikiniai ir respublikiniai liaudies 
komisariatai. Tuo būdu LTSR LKT sudaro sąjunginių — respublikinių liaudies komisariatų 


komisarai, respublikinių liaudies komisariatų komisarai ir sąjunginių liaudies komisariatų 
įgaliotiniai. | 

LTSR LKT vienija respublikinių ir sąjunginių — respublikinių Lietuvos "TSR liaudies 
komisariatų ir kitų jos žinioj esamų ūkinių, administracinių ir kultūrinių įstaigų darbą ir 
nustato jo linkmę; vienija ir tikrina bendrasąjunginių liaudies komisariatų įgaliotinių darbą. 
Be to, LKT sudaro LTSR liaudies ūkio planą ir imasi priemonių jam įvykdyti. Taip pat ji 
sudaro valstybinį LTSR biudžetą ir vietinių LTSR biudžetų santrauką ir imasi priemonių tiek 
LTSR valstybiniam, tiek ir vietiniams biudžetams įvykdyti. LKT pavesta visa valdymo prie- 
žiūra, išskyrius tai, kas pavesta Aukščiausiajai Tarybai ir Aukščiausiosios "Tarybos Prezi- 
diumui. Prie LKT, esant reikalui, gali būti sudaryti specialūs komitetai ir vyriausios valdy- 
bos ūkinės ir kultūrinės statybos reikalams. LKT turi teisę, be to, atšaukti liaudies komisarų 
įsakymus ir instrukcijas, darbo žmonių atstovų tarybų, apskričių ir miestų vykdomųjų ko- 
mitetų nusprendimus bei potvarkius ir sustabdyti apskričių ir miestų darbo žmonių atstovų 
tarybų nusprendimus bei potvarkius (LKT gali tik sustabdyti, naikinti gali Aukščiausiosios 
Tarybos Prezidiumas). 

Atskirų liaudies komisariatų priešaky stovi liaudies komisarai, kurie vadovauja atski- 
roms administracijos šakoms. Liaudies komisarai leidžia įsakymus ir instrukcijas, kurios yra 
subordinuotos LKT aktams, eventualiai atitinkamų sąjunginių 18 respublikinių "TSRS liaudies 
komisariatų aktams. 


VIETINIAI VALSTYBINĖS VALDŽIOS ORGANAI. Vietiniais valstybinės valdžios 
organais LTSR yra darbo žmonių atstovų tarybos. LTSR yra šie teritorinio padalinimo vie- 
netai: 4 stambūs miestai, apskritys, miestai, valsčiai. miesteliai ir apylinkės. Kiekviename vie- 
nete yra atitinkama darbo žmonių atstovų taryba, renkama atitinkamo vieneto piliečių dve- 
jiems metams. Apskrityse, stambiuose miestuose, šiaip miestuose 17 valsčiuose prie darbo 
žmonių atstovų tarybos yra jos renkamieji vykdomieji komitetai, kurie yra vykdomieji ir tvar- 
komieji atitinkamų tarybų organai. Nedideliuose valsčiuose ir nedideliuose miestuose bei 

miesteliuose ir apylinkėse vykdomųjų komitetų nėra, o yra jų erzacas — tam tikra trijų asmenų 
kolegija. Prie apskričių darbo įmonių atstovų tarybų vykdomųjų komitetų sudaromi atitin- 
kami skyriai, tarp kurių yra suskirstytos atitinkamos valdymo šakos. Tokių skyrių numatoma 
žemės, finansų, prekybos, sveikatos apsaugos, liaudies švietimo, vietinės pramonės ir kt. Be to, 
atsižvelgiant į ūkinius atitinkamos apskrities ypatumus, atitinkamam liaudies komisariatui 
leidus, apskričių darbo žmonių atstovų tarybos gali sudarinėti ir kitus skyrius bei valdybas. 
Vykdomieji komitetai ir jų skyriai bei valdybos veikia atitinkamų darbo žmonių atstovų tarybų 
funkcijų ribose, be to, vykdo centro valdžios organų (liaudies komisariatų) nuostatus. 

LTSR konstitucija vietinių tarybų funkcijas šitaip apibudina: darbo žmonių atstovų 
tarybos vadovauja kultūrinei-politinei ir ūkinei statybai savo teritorijoje, nustato vietinį biud- 
žetą, vadovauja jų priklausomų valdymo organų veiklai, užtikrina valstybinės tvarkos apsau- 
gą, padeda stiprinti gynybinį krašto pajėgumą, užtikrina įstatymų vykdymą ir piliečių teisių 
apsaugą. Visos tarybos veikia sesijomis, o vykdomieji komitetai ir jų skyriai veikia nuolat. 
Tarybų sesijos šaukiamos periodiškai, bet, reikalui esant, jos gali būti šaukiamos ir dažniau 
į nepaprastas sesijas. Juo žemesnio vieneto taryba, tuo dažniau ji šaukiama. Kiekvienai savo 
sesijai taryba renka darbo prezidiumą iš pirmininko ir sekretoriaus. Atskirų laipsnių tarybos 
yra tarpusavy surištos hierarchijos ryšiu tuo būdu, kad aukštesnioji taryba gali keisti žemesnio- 
sios tarybos aktus, o aukštesnysis vykdomasis komitetas turi teisę atšaukti žemesniojo vykdomojo 
komiteto aktus ir gali sustabdyti žemesniųjų tarybų aktus. Apskričių ir 4 stambiųjų LTSR 
miestų darbo įmonių atstovų tarybų skyriai savo veikloje priklauso tiek nuo atitinkamų 
(apskričių ar miestų) darbo žmonių atstovų tarybų ir jų vykdomųjų komitetų, tiek ir atitin- 
kamo liaudies komisariato betarpiškai. šiaip miestų darbo Žmonių atstovų tarybų skyriai savo 
veikloje priklauso tiek miestų darbo žmonių atstovų tarybos ir jos vykdomojo komiteto, tiek 
ir atitinkamo apskrities darbo žmonių atstovų tarybos skyriaus. 


Atitinkamai apskrities vietos sąlygoms, remdamiesi TSRS ir LTSR įstatymais, bendra- 
sąjunginiai liaudies komisariatai ir Vidaus Reikalų laiudies komisariatas (respublikinis) gali 
sudaryti prie apskričių darbo žmonių tarybų atstovų savo valdybas. 

Tiek Aukščiausiosios Tarybos Prezidiumas, LKT ir atskiri komisariatai, tiek ir vieti- 
nių tarybų vykdomieji komitetai yra permanentiniai valdžios organai, t. y., jie veikia ir ati- 
tinkamos tarybos kadencijai pasibaigus. veikia tol, kol naujai išrinktos tarybos sudarys naujus 
vykdomosius ir tvarkomuosius organus, 

Prie progos tenka paminėti tarybinę įvairių valdžios aktų lerminiją. Aukščiausioji "Va- 
ryba keičia konstituciją ix leidžia įstatymus. Aukščiausiosios "Varybos Prezidiumo leidžiamieji 
aktai vadinami įsakais. LKT leidžia nutarimus ir potvarkius, atskiri liaudies komisarai — įsa- 
kymus ir instrukcijas. Vietos darbo žmonių atstovų tarybos ir jų vykdomieji komitetai daro 
nusprendimus ir potvarkius. "Tad tarybinė valdžios aktų terminija yra kiek nauja ir neįprasta. 
Reikia pasakyti, kad ankstyvesnė mūsų teisinė terminija buvo labai neturtinga, todėl teko 
įsivesti naujus terminus. 

Žemesnieji valdžios aktai formališkai yra subordinuoti aukštesniesiems valdžios aktams. 
"Tačiau kadangi visas valdžios aparatas yra inspiruojamas ir vadovaujamas vieningos kompar- 
tijos, tai ir formalinė aktų subordinacija labai žymios reikšmės neturi. Darnus valdžios organų 
veikimas daugiau remiasi veiklui kompartijos visiems jų ir kiekvienam vadovavimu, negu for- 
maline jų subordinacija. 

Iki šiol mes daug kartų palietėm kompartijos vaidmenį tarybinės valdžios konstrukcijoj. 
tačiau dar nenustatėm jos konstitucinės padėtis. Pirmuose tarybiniuose konstituciniuose aktuose 
kompartija nebuvo minima, t. y., jos teisės nebuvo konstitucionalizuotos. Kompartija, kaip 
politinis veiksnys, turėjo prisitaikyti prie konstitucinių institucijų ir jomis pasinaudoti. "Tam 
padėjo sukonstruotoji rinkimų sistema ir Cik'ų sudarymas. Naujoji tarybinė konstitucinė san- 
tvarka, kurią nustatė 1936 m. "TSRS konstitucija, kompartijos vadovavimui suteikia tam tikrą 
tvirtą teisinį pagrindą ir jį organizuoja tam tikromis konstitucinėmis prerogatyvomis. "Tos prc- 
rogatyvos yra įterptos į TSRS konstitucijos XI ir X skyrių, o LTSR konstitucijos — IX ii 
VIII skyrių. 

TARYBINĖ RINKIMŲ SISTEMA. Apie rinkimų sistemą kalba LTSR konstitucijos IX sky- 
rius. Visos darbo žmonių atstovų tarybos yra renkamos visuotinės, lygios ir tiesioginės rinkimų 
teisės pagrindais, slaptai balsuojant. Visuotinė, lygi ir tiesioginė rinkimų teisė yra 1936 m. Sta- 
lino konstitucijos naujiena, kurios nebuvo ankstyvesnėse tarybinėse konstitucijose. Anksčiau 
rinkimų teisė nebuvo visuotinė, nes atitinkamos piliečių kategorijos neturėjo rinkimų teisės. 
Taip pat ji nebuvo lygi, nes miestas ir darbininkai turėjo rinkimuose daugiau svorio, negu 
kaimas ir valstiečiai. Be to, ta teisė nebuvo ir tiesioginė, nes tiesiog buvo renkamos tik kaimo 
ir miesto tarybos, o visur kitur buvo tarybų suvažiavimai, renkami arba tų pirminių tarybų 
arba tarybų žemesnių suvažiavimų. Balsavimas irgi nebuvo slaptas, nes balsuojama buvo at- 
virdi susirinkimuose, be to, nebuvo individualinis balsavimas (kai kiekvienas atėjęs gali bal- 
suoti ir išeiti), bet balsavimas kolektyviniuose susirinkimuose, kur visuomet būna tam tikra 
mitinginė nuotaika. 

Tarybinė terminija visuotinumą, lygumą ir tiesioginumą laiko rinkimų teisėmis, tuo tarpu 
slaptą balsavimas laiko metodu. Tai logiškai visai suprantama su tuo rezervu, kad tiesioginė 
rinkimų teisė reiškia taip pat daugiau metodą. 


„Tarybinė konstitucija atskirai apibudina kiekvieną rinkimų teisę. Pirmiausia — atstovų 
rinkimai yra visuotini. Tačiau yra ir tam tikri visuotinumo aprėžimai: 1) nustatytas amžiaus 
cenzas (psichinis subrendimas) — 18 mt. Amžiaus riba gana žema, tačiau tai visiškai loginga 


revoliucinėje valstybėje, kuri turi labiau pasitikėti jaunaisiais, nes jaunieji yra ne tokie kon- 
servatyviški, jie kupini entuziazmo; 2) išskiriami bepročiai (psichinis normalumas); 3) išski- 
viami asmenis, kuriems teismo sprendimu atimtos rinkimų teisės; 4) be to, rinkimuose gali 
dalyvauti tik LTSR piliečiai. Dėl paskutiniojo visuotinumo principo aprėžimo gali kilti abe- 
jonių, nes bendras konstitucinis principas yra tas, kad pilietybė "TSRS yra vieninga ir kad visų 
kitų saiunginių respublikų piliečiai kiekvienoj kitoj respublikoj naudojasi tomis pačiomis tei- 
sėmis, kaip ir savoj respublikoj. "Todėl išeitų, kad ir kitų sąjunginių respublikų piliečiai, 
esantieji Lietuvos TSR, gali dalyvauti rinkimuose. 

Šiuose 4-iu0ose aprėžimuose rinkimų teisė yra visuotinė. Įi apima tiek aktyvinę, tiek ir 
pasivinę rinkimų teisę. Visi, kurie gali rinkti, gali būti įr išrinkti. Konstitucija pažymi, kad 
dalyvauti rinkimuose ir būti renkami gali su tais aukščiau minėtais aprėžimais visi be rasės. 
tautybės, tikėjimo, mokslo cenzo, sėslumo, socialinės kilmės, turto ir praeities veiklos skirtumų. 
"Tuo būdu konstitucija įsakmiai pašalina bet kuriuos abejojimus ir demonstratyviai atmeta 
aprėžimus, kurie esti buržuazinėse demokratijose ir kurie buvo senajame tarybiniame rėžime 
(ligi 1956 m.). 

Lygybės principas rinkimų teisėj fiksuojamas kaip visų piliečių dalyvavimas rinkimuose 
lygiais pagrindais. Ankstyvesnėse tarybinėse konstitucijose, kaip minėta, miestų rinkikai turėjo 
daugiau svorio rinkimuose, negu kaimo rinkikai. Dabartinė tarybinė konstitucija to nežino: 
ji tik mini du rinkimų teisės lygybės epizodus: 1) moterų teisė rinkti ir būti išrinktomis lygiai 
su vyrais ir 2) raudonarmiečių teisė rinkti ir būti renkamais lygiai su visais piliečiais. 

Tiesioginiai atstovų rinkimai reiškia, kad į visas darbo žmonių atstovų tarybos rinkimai 
vyksta betarpiškai tiesioginiu keliu. 

Renkant atstovus, balsuojama slaptai. 

Pačios rinkimų sistemos konstitucija neapibudina. Ji tik pažymi, kad renkama apygar- 
domis. Tačiau mes žinome, kad čia yra mažoritarinė ir vienvardinė rinkimų sistema, t. y.. 
išrinktasis turi būti gavęs absoliutinę balsų daugumą, be to, kiekvienas teritorinis rinkiminis 
vienetas išrenka vieną atstovą. 

LTSR konstitucijos IX skyrius užfiksuoja dar du esminės reikšmės momentus: 1) rin- 
kiminę iniciatyvą ir 2) atstovų imperatyvinį mandatą. 

Rinkiminė iniciatyva yra atstovų kandidatų siūlymas. Kadangi galima rinkti pasiūlytus 
kandidatus, tai kandidatų siūlymas arba rinkiminė iniciatyva turi didžiulės reikšmės. Dėl kan- 
didatų siūlymo konstitucija nustato dvi tėzes. Pirmiausia kandidatai rinkimuose yra statomi 
pagal rinkimų apygardas, t. y., tas, kuris siūlo kandidatą, gali pasiūlyti tik vieną kandidatą. 
Antroji konstitucinė tėzė nustato rinkiminės iniciatyvos subjektus. Rinkiminės iniciatyvos teisę 
konstitucija suteikia visuomeninėms darbo žmonių organizacijoms ir draugijoms: komunisti- 
nėms partinėms organizacijoms, profesinėms sąjungoms, kooperatyvams, jaunimo organiza- 
cijoms, kultūrinėms draugijoms. "Tuo būdu rinkiminė iniciatyva pavedama organizuotiems 
socialiniams junginiams, bet ne neorganizuotoms socialinėms grupėms. Buržuazinėj demokra- 
tijoj formališkai kandidatus leidžiama statyti bet kurioms socialinėms grupėms arba net ad hoc 
susidariusioms grupėms, tačiau paprastai tokie atsitiktiniai susibūrimai nelabai randa prita- 
rimo rinkikuose. 

Rinkiminės iniciatyvos pavedimas organizacijoms yra teisinis užfiksavimas to, kas paprastai 
įvyksta kiekvienuose rinkimuose. Tačiau tarybinėj santvarkoj šis nuostatas turi ir žymiai svar- 
besnės reikšmės. Konstituciniame nuostate, kur kalbama apie rinkiminę go pabrėžiama 
darbo žmonių organizacijų rinkiminės iniciatyvos teisė. Tiesa sakant, taryBinėj valstybėj ne- 
darbo žmonių organizacijų, bent legalių, nėra. Nebent čia galima būtų priskirti konstitucijos 
toleruojamas ir faktiškai egzistuojančias tikybinės organizacijas. 


Pagal LTSR konstitucijos 98 str. ir TSRS konstitucijos 126 str. piliečių teisė jungtis 
į visuomenines organizacijas yra subordinuota tikslui išugdyti masių organizacinei saviveiklai 
bei politiniam aktyvumui su tuo rezervų, kad tos organizacijos atitiktų darbo žmonių inte- 
resams. Tas tikslas ir rezervas viens antrą papildo ir nustato visuomeninių organizacijų vei- 
kimo ribas. 98 ir 126 straipsnių pabaiga pabrėžia, kad aktyviausieji ir sąmoningiausieji darbi- 
ninkų klasės ir kitų darbo žmonių sluoksnių piliečiai jungiasi į Visasąjunginę Komunistų 
Partiją (bolševikų), kuri yra priešakinis darbo žmonių būrys jų kovoje dėl socialistinės santvar- 
kos sustiprinimo bei išplėtimo ir visų, tiek visuomeninių, tiek valstybinių, darbo žmonių orga- 
nizacijų vadovaująs branduolys. Vadinasi, kova dėl socialistinės santvarkos sustiprinimo bei 
išplėtimo yra visuomeninio organizavimosi spiritus movens. Kompartija yra tos kovos organi- 

zZatorius ir vadovas. Taigi jeigu rinkiminė iniciatyva yra pavedama toms visuomeninėms orga- 
nizacijoms, tai tatai reiškia, kad ši iniciatyva pavedama kompartijai. "Tuo būdu kompartija 
apsprendžia visų tarybų sąstatus. Gi per tarybas kompartijos kontrolė ir vadovavimas išsiple- 
čia visiems tarybinės valdžios organams, kurie yra vienaip ar kitaip taryboms subordinuoti. 
Tad kompartijos vadovavimas, apsaugotas konstitucinėmis preregatyvomis, yra klasinio organi- 
zuoto veiksnio pataisa palaidoj individų daugumos valios demokratijoj, kuri be šios pataisos 
galėtų nukrypti nuo revoliucijos tikslų. 

Iš čia aiškėja, kad viso rinkimų akto, kuris susideda iš rinkiminės iniciatyvos ir balsa- 
vimo už pastatytus kandidatus, antroj daly (balsavime už pastatytus kandidatus) nėra tiek 
svarbu, už ką rinkikai balsuoja, nes kiekvienas kandidatas yra perėjęs per kompartijos kontro- 
lę, bet svarbu tai, kad daugiausia rinkikų dalyvautų balsavime iš viso. Tai svarbu visų pirmą 
dėl to, kad rinkimams užskaityti reikia absoliutinės rinkikų daugumos dalyvavimo balsavime. 
Antra vertus rinkimų prestižas reikalauja, kad rinkimuose dalyvautų ko daugiau rinkikų. Bal- 
„savimo procedūra čia yra ne kas kita, kaip rinkiminės iniciatyvos sankcija; tos rinkiminės 
iniciatyvos prestižas (pasiūlymo prestižas) bus tuo didesnis, juo daugiau rinkikų dalyvaus bal- 
savime. 

Pažymėtina, kad kompartijos vadovavimas konstitueionalizuotas ne tik visuomeninėms. 
bet ir valstybinėms darbo žmonių organizacijoms. Reikia manyti, kad valstybinės organizacijos 
visų pirma apima visas tarybas. Kadangi visi kiti tarybinės valdžios organai yra kilę iš tų 
tarybų, tai valstybinių organižacijų sąvoka apima visą tarybinį valstybės aparatą su visomis 
jo institucijomis. ši interpretacija patvirtinama tarybinės valstybės praktikos. 

šitie konstituciniai nuostatai, liečią konstitucinę kompartijos padėtį ir veiklą, taip pal 
tarybinę rinkimų sistemą, sudaro pagrindą apibudinti tarybinį konstitucinį režimą, kaip tiesio- 
„ginę socialistinę demokratiją su kompartijos priežiūros ir vadovavimo prerogatyva. Šitoks konsti- 
tucinis rėžimas veikia ir Lietuvos TSR. Kompartijos priežiūra ir vadovavimas LTSR yra dar 
tuo svarbesnis, kad čia dar tebėra gyva buržuazija, kuri dar tebesmaugiama. LTSR dar tebėra 
antagonistinė visuomenės struktūra, todėl ir revoliucinė dvasia čia dar vra audringa ir nuda- 
Žyta kovos aistromis. 

Tarybinėj rinkimų konstrukcijoj žmperalyvinis atstovų mandatas reiškiasi dvejopai: 1) at- 
stovų konstitucine pareiga duoti rinkikams apyskaitą. kuri turi apimti paties atstovo ir ati- 
tinkamos tarybos darbą. Ankstyvesnėj tarybinėj konstitucinėj santvarkoj (ligi 1936 mt.) tokios 
apyskaitos periodiškumas buvo reglamentuojamas ir lietė tiktai pagrindinių tarybų (kaimo iv 
miesto) atstovus. Pagal dabartinę konstituciją apyskaitos pareiga liečia visų tarybų (nuo apylin- 
kės ligi Aukščiausiosios LTSR Tarybos) atstovus, be to, apyskaitos periodiškumas neberegla- 
mentuojamas. 2) Atstovų imperatyvinis mandatas reiškiasi, be to, rinkikų galia bet kuriuo metu 
atšaukti atstovą. Atšaukimas gali būti padarytas rinkikų daugumos nusprendimu. Atšaukimo 
procedūros konstitucija nenustato, pavesdama tai padaryti įstatymui. Tačiau, rodos, tokio įsta- 
tymo dar nėra išleisto. 

PAGRINDINĖS PILIEčIŲ „TEISĖS IR PAREIGOS. Tarybinė konstitucija deklaruoja 
keturias garsiąsias piliečių teises: a) teisę į darbą, b) teisę į poilsį, c) teisę į medžiaginį aprū- 
pinimą ir d) teise į mokslą. Socialistinei santvarkai yra charakteringa tai, kad ji tas visas pi- 
liečių subjektyvines teises konsiruoja ne tik kaip formalinę piliečių laisvę dirbti darbą, ilsėtis 
ir eiti mokslą, bet jas aptikrina ir tam tikromis materialinėmis garantijomis. 

"Ta formalinė piliečių laisvė jau buvo žinoma ir liberalinėj demokratijoj. Savu laiku ji 
buvo pažangos ženklas, palyginus su viduramžiais, kada žmonės buvo suskirstyti nelanksčiomis 
socialinėmis kategorijomis. Buržuazinė revoliucija buvo nukreipta prieš tą Žmonių kategori- 
zaciją, kurią ji griovė. Buržuazijai rūpėjo panaikinti ir ekonomiškai silpnų klasių kategori- 
zacijos suvaržymus, nes jai reikėjo laisvos darbo jėgos, sutarčių laisvės ir kt. Todėl buvo pripa- 
žinta visų klasių formalinė laisvė. Tačiau turtų neturintiems ta formalinė laisvė nedaug po- 
zityvaus tedavė. Jie turėjo dirbti darbą, jei gaudavo, ir tokį, kokį gaudavo. 

Be to, teisė į poilsį neįeidavo į buržuazijos skelbiamas laisves, nes tai būtų prieš šventą 
sutarčių laisvės principą. Tik jau vėliau pradėta aprėžti darbo valandų diena ir darbo dienų 
savaitė. Teisė į darba buvo laikoma darbo laisve, kuri tačiau niekam neužtikrindavo darbo, įei 
jis jo pats nesusirasdavo. Darbas buvo žmogų žeminančiu dalyku, ir dar darbininkas turėjo 
„to prakeikto darbo pats ieškoti. 


1848 m. revoliucija Prancūzijoj pirmoji iškėlė teisės į darbą lozungą. Tačiau ši teisė 
negalėjo būti realizuota, nes ji gali būti realizuota tik planingame ūky. Socialistinėj santvar- 
koj juo daugiau yra darbo pajėgų, juo labiau galima plėsti gamybą, jei tiktai užtenka žaliav:, 
"Todėl socialistinėį santvarkoj teisę į darbą galima proklamuoti, nes čia gamyba gali au, / 
ligi visiško darbo jėgų sunaudojimo. 


Tiesa, po pirmojo Imperialistinio Karo kai kur ir buržuazinės konstitucijos paskelbė 
teisę į darba ir egzistenzminimumą. Ypač tai buvo ryšku 1919 m. Veimaro konstitucijoj, kurią 
paruošė Vokietijos socialdemokratų ir katalikų Centro koalicija. "Fačiau ši konstitucinė dekla- 

vacija buvo strateginis manevras užmigdyti revoliucinį sąjūdį. "Tai buvo žaidimas socializmo 
žaisliukais prieš pačią socialistinę revoliuciją. 

Socializmo šalyje teisė į darbą deklaruojama ne socialinės labdarybės titulu, bet socia- 
linio solidarumo, žmoniškos garbės titulu. Teisė į darbą turi tiek prasmės, kiek ji sudaro pi- 
lietybės pozityvą, t. y., kiek tai nėra formalinė teisė. bet garantuota teisė reikalauti darbo. 
šią teisę į darbą užtikrina socialistinė liaudies ūkio organizacija, kurioj išskiriami ypač šie 
momentai: 1) nepaliaujamas tarybų visuomenės gamybinių jėgų augimas, 2) ūkio krizių gali- 
mybės pašalinimas ir 3) nedarbo likvidavimas. 

Panašiai sukonstruota yra ir teisė i poilsį. Šia teisę užtikrina 1) darbo dienos sutrum- 
pinimas didžiajai darbininkų daugumai ligi 8 val., 2) kasmetinių atostogų nustatymas dar- 
bininkams bei tarnautojams paliekant darbo užmokėstį, 3) suteikimas plataus tinklo sanato- 
vijų, poilsio namų bei klubų darbo žmonėms aptarnauti. 

Teisė į medžiaginį aprūpinimą senatvėje, susirgus arba netekus darbingumo visada 
konstruojama tik kaip tam tikras pilietybės pozityvas. šios teisės užuomazga atsirado dar bur- 
žuazinėje teisėje vad. socialinio darbininkų draudimo formoje. "Toks socialinis darbininkų drau- 
dimas ypač pagarsėjo XIX a. Vokietijoj, valdant Bismarkui. Savo socialines reformas Bismar- 
kas traktavo kaip kovos priemonę prieš darbininkų tarpe plintantį socializmą. Vėliau socia- 
linis aprūpinimas ėmė plėstis ir į kitus kraštus. "Vačiau buržuazinėje teisėje vyravo taisyklė. 
kad socialinis aprūpinimas tik iš dalies turi būti organizuojamas pačios visuomenės lėšomis; 
svarbiausią soc. aprūpinimo dalį turi sudaryti pačių socialinio aprūpinimo kandidatų įnašai, 
Be to, buržuazinėj santvarkoj soc. aprūpinimas taikomas ne visiems darbininkams; kaimo dar- 
bininkų jis paprastai nepasiekia. 

Tarybinė konstitucija šią teise į socialinį aprūpinimą išplečia visiems piliečiams. Ji 
numato 3 atsitikimas, kada reikalingas socialinis aprūpinimas: senatvę, ligą ir darbingumo 
netekimą. Nedarbo čia nenumatoma, nes socialistinėje santvarkoje nedarbo neturi būti. Konsti- 
tucija numato šias socialinio aprūpinimo formas: platus darbininkų bei tarnautojų socialinio 
draudimo išplėtimas valstybės lėšomis, nemokama medicinos pagalba darbo žmonėms ir pla- 
taus tinklo vasarviečių paskyrimas jiems naudotis. 

Greta šių trijų teisių (teisės į darbą, teisės į poilsį ir teisės į medžiaginį aprūpinimą). 
kurios turi tarpusavy tamprių ryšių, konstitucija numato taip pat teisę į mokslą. "Vai yra viena 
iš tų Teisių, kuri buržuazinėj konstitucinėj teisėj buvo konstruojama kaip formalinė mokymosi 
laisvė. Palyginus su feodalizmo laikais, tokia formalinė mokimosi laisvė, be abejo, savu laiku 
buvo tam tikros pažangos veiksniu. Vienas kitas ir buržuazinėj santvarkoj net iš proletariato 
ir vargingųjų valstiečių tarpo dėl laimingai susidėjusių aplinkybių galėjo pasiekti mokslą, 
tačiau didelei proletariato ir valstiečių daugumai tai paliko nudum jus. Tiesa, paskutiniu laiku 
buržuazinėje santvarkoje ši formalinė mokymosi laisvė keičiama teise į mokslą bent pradžios 
mokslo ribose. Tai yra, žinoma, daugiau, negu formalinė mokymosi laisvė. 


Tarvbinė konstitucija numato 1) visuotinį privalomą ir, žinoma, nemokamą pradžios 
mokslą, 2) kad ir neprivalomą, tačiau laisvą ir nemokamą visą mokslą (taip pat ir aukštąjį) — 
šis dėsnis mokslo nemokamumo atžvilgiu TSRS LKT nutarimu yra pakeistas ta prasme, kad 
buvo įvestas mokestis už aukštąjį mokslą ir už mokslą aukštesnėse vidurinės mokyklos klasėse; 
3) plačią valstybinių stipendijų sistemą didžiajai besimokančiųjų daugumai, 4) mokyklinį mo- 
kymą gimtąja kalba ir 5) nemokamą gamybinį, techninį bei agronominį darbo žmonių mokymą 
fabrikuose, tarybiniuose ūkiuose, mašinų-traktorių stotyse. 


Greta šių keturių socialistinių piliečių teisių yra piliečių laisvės sritis — stalus libertatis. 
"Tai yra tokia Žmogaus gyvenimo sritis, kur pilietis lieka apsaugotas nuo valstybės intervenci- 
jos, nuo jos įsikišimo į jo reikalus. ši sritis konstitucinėj teisėj buvo mėginama konstruoti kaip 
pilietybės negatyvas. Jeigu pilietybės pozityvas reiškiasi tuo, kad pilietis gali reikalauti iš 
valstybės įsikišti ir patarnauti jo naudai, tai pilietybės negatyvas reiškiasi tuo, kad pilietis gali 
reikalauti iš valstybės nesikišti į tam tikrą jo reikalų sritį, palikti jam laisvę ir ramybę. Pi- 
lietybės pozityvų tokiu būdu yra Žmogaus teisė reikalauti, kad valstybė patikrintų j0 saugumą. 
jo buto neliečiamybę nuo pasikesinimų iš kitų žmonių pusės. Tuo tarpu pilietybės. negatyvų 
yra piliečio teisė reikalauti iš valstybės, kad, pv., savo bute pilietis būtų paliktas ramybėje. 
kad valstybė per savo organus nesiveržių į piliečio butą. 


Liberalinėj valstybėj asmens negatyvas (status libertatis) yra gana platus. Socialistinėj 
valstybėj, kuri senąjį gyvenimą pertvarko naujais pagrindais, yra natūrali tendencija kuo dau- 
giausia įsikištį į asmens gyvenimą. ir todėl tas asmens negatyvas čia yra Žymiai siauresnis. Tai, 
žinoma, nereiškia, kad liberalinėj valstybėj masinis žmogus būtų laisvesnis dėl to, kad valstybė 
mažiau kišasi į žmogaus gyvenimą. Liberalinėj buržuazinėj valstybėj yra taip, kad juo mažiau 
valstybė kišasi į ūkiškuosius žmonių santykius, tuo daugiau ekonomiškai nepajėgūs elementai 
darosi priklausomi nuo ekonomiškai pajėgių elementų. Atskiras Žmogaus gyvenimo sritis, dėl 
kurių buvo kovojama, buržuazinė revoliucija atpalaidavo nuo įvairių suvaržymų. Tos atskiros 
žmogaus gyvenimo sritys buvo formuluojamos, kaip įgimtos, šventos Žmogaus 1T piliečio laisvės 

teisės. Čia priklausė ūkiško vertimosi laisvė (jus commercium), sutarčių laisvė ir pan. Taip 
pat čia priklausė ir individualinės veiklos sritys — tikybos, žodžio, buto, susižinojimo laisvė. 
Į šias žmogaus laisvės teises valstybė nesikišo. Bet šios laisvės patarnaudavo tik ekonominiam 
proletariato pavergimui. Dauguma jų, formuluojamų kaip asmens negatyvas, kapitalistinėj 
santvarkoj negarantuodavo darbo žmonėms jų laisvės reiškimosi, bet tik apsaugodavo darbo 
žmonių pavergimą nuo galimos neitralizuojančios valstybės intervencijos tam pavergimui su- 
švelninti. Žinoma, pati valstybės valdžia buvo kapitalistų rankose, tačiau tokie momentai, kaip 
kapitalistinė konkurencija ir balsų rinkimuose medžiojimas, galėtų versti valstybę kai kur 
įsikišti ir vienaip ar kitaip švelninti proletariato pavergimą. Vėliau laisvės teisių konstrukcija 
atkrito; paliko tik tradicinių laisvų arba jų liekanų konstrukcija. Juk nėra reikalo konstitu- 
cijoje išminėti visko, kas galima daryti. Jei nėra įsakmiai uždrausta, tai tuo pačiu tai galima 
daryti. Tad konstitucijose liko minimi tik atskiri status libertatis epizodai, dėl kurių buvo 
ilgai kovojama ir lyg bijoma, kad jie vėl nebūtų prarasti. Tačiau tie epizodai nebuvo teisės, 
bet formalinės konstitucinės garantijos. draudžiančios įstatymų leidėjui savo įstatymais įsi- 
veržti į Šį iškovotą laisvės elementą. Tad kaip tokios, tos konstitucinės garantijos ir buvo 
užsilikusios, tačiau paskutiniu laiku jau vėl žymiai rezervuotos. "Tiesa, į konstitucionalizuotų 
laisvės momentų konstrukciją kai kur būdavo įdėtas ir kitas elementas — materialinė tų 
laisvių garantija, t. y., konstitucinis realaus tomis laisvėmis pasinaudojimo užtikrinimas. Tada 
status libertatis įgydavo naują turinį, bet drauge virsdavo asmens pozityvu, Lt. y., asmens teise 
reikalauti iš valstybės tam tikrų patarnavimų. Panašią evoliuciją kai kuriuose laisvės teisių 
elementuose galima konstatuoti ir tarybinėį konstitucinėj teisėj. Čia pirmiausia visiškai klasiška 
yra asmens neliečiamybės teisė, kuri sutvarkyta pagal klasišką dėsnį: „niekas nebus suimtas. 
jei nebus nugalėtas teisiškai“. Asmens neliečiamybės teisė yra konstitucinė fizinės asmens laisvės 
sritis, kuri paliečia a) asmens judesius, b) jo butą, c) jo susižinojimą su kitais. Piliečio asmuo 
labiausiai paliečiamas jo suėmimu, kai jis netenka judesių laisvės. Tarybinė konstitucija suėmi- 
mui nustato vieną iš dviejų sąlygų — pilietis gali būti suimtas arba teismo sprendimu arba 
prokuroro sankcija. Greta asmens neliečiamybės konstitucija mini piliečio buto neliečiamybę 
ir susirašinėjimo paslaptį. Konstitucija pripažįsta tik patį principą, bet priemonių tam už- 
tikrinti nenurodo, pavesdama tai įstatymui sutvarkyti. Pažymėtina, kad ši elementarinė asmens 
neliečiamybė pripažįstama visiems tarybų piliečiams. 

Antra Klasikinės konstitucijos laisvė yra religinių kulių atlikimo laisvė ir prieštikybinės 
propagandos laisvė. Ankstyvesnėį tarybinėj konstitucinėj konstrukcijoj buvo numatyta ir tiky- 
binės propagandos laisvė. Tačiau neigiama pažiūra į tikybą, kuri slopina atsparumą ir palaiko 
rezignaciją ir pasyvų kentėjimą ir tuo būdu kenkia revoliucijai, paveikė tai, kad tikybinės pro- 
pagandos laisvė buvo išbraukta, ir jos dabar negali būti. Palikta tik tikybinio kulto atlikimo 
laisvė, t. y., laisvė tiems. kurie jau yra patys tikybiškai nusistatę. 

"Tikybinių kultų atlikimo laisvė ir antireliginės propagandos leisvė yra klasikinio po- 
būdžio. Apskritai propagandos metodai yra gyvas ir spausdintas žodis, spauda, susirinkimai ir 
mitingai etc. Tačiau antireliginės propagandos laisvė yra išskirta į bendrų piliečių laisvių sritį. 
Ši laisvė preišpastatoma religinių kultų atlikimo laisvei, nes, mat, prieštikybiniai nusistatė 
žmonės jokio kulto neturi ir todėl kas tikintiems yra kultas, tas jų priešininkams yra antireli- 
ginė propaganda. Nors tikybinės propagandos laisvė expressis verbis nėra uždrausta, tačiau 
jos negali būti. Kaip minėjome. propagandos priemonė yra žodis, spauda, susirinkimai, mi- 
tingai, todėl religinės propagandos laisvė galima būtų išvesti tik iš šių (žodžio, spaudos, susi- 
+zinkimų) laisvių. Jeigu iš šių laisvių religinės propagandos laisvė neišplaukia, tai jos ir nėra. 


Tikybinių kultų atlikimo laisvė ir antireliginės propagandos laisvė yra ne individualinio, 
bet socialinio pobūdžio laisvė. Be jos tokio pat socialinio pobūdžio dar yra žodžio laisvė, spaudos 
laisvė, susirinkimų ir mitingų laisvė, gatvių eisenų ir demonstracijų laisvė. Kas liečia žodžio 
Taisve, tai čia turima galvoj toks žodis, kuris yra sakomas ir geno nors girdimas. Kadangi šios 
visos laisvės liečia socialinę žmonių gyvenimo sritį, tai revoliucinėj valstybėj, kurioj veikia 
darbininkų klasės diktatūra, kur vykdoma racionali socializmo statyba, tos laisvės yra subor- 
dinuotos tam tikrom sąlygom. Šios laisvės negali būti suteiktos griauti tam, ką socialistinė 
valstybė tikslingai vykdo ir siekia. šios laisvės egzistuoja tiek ir tol. kiek ir kol jos atitinka darbo 
žmonių interesus. Be to, jos leistinos tiek, kiek jos panaudojamos socialistinei santvarkai stiprinti. 
Už šių rėmų tų laisvių nėra. Tad ir tikybinės propagandos laisvė, jei būtų įrodyta, kad jį 
stiprina socialistinę santvarką, galėtų būti leidžiama. 

Kadangi šios laisvės, veikdamos nurodytose ribose. yra revoliucijos varikliu, tai tary- 
binė konstitucija rūpinasi materialinėmis garantijomis, aptikrinančiomis pasinaudojimą šių 
laisvių turiniu. Tam tikslui darbo žmonėms suteikiama spaustuvių, popierio atsargų, visuo- 
meninių trobesių, gatvių, ryšinių priemonių ir kitų medžiaginių sąlygų. Tuo būdu šios laisvės 
virsta piliečių teisėmis reikalauti tam tikrų patarnavimų toms laisvėms įgyvendinti. 


Paskutinis status libertatis elementas yra draugijų. sąjungų ir organizacijų steigimo laisvė. 
kuri turi atitikti darbo Žmonių interesus it ugdyti liaudies masių organizacinę saviveiklą bei 
| „ 

politinį aktyvumą. Jau esame nurodę, kad visuomeninis organizavimasis gali vykti kompar- 
tijos priežiūroje ir vadovybėje. į 

Griežtas status egalilatis yra konstitucionalizuotas rasės, tautybės ir lyties atžvilgiais. Ne- 
lygybė lyties atžvilgiu yra praeities liekana. Ypač romanų kraštuose (Prancūzijoj, Italijoj...) 
ši nelygybė ryškiai yra išlikusi. Tačiau nelygybė rasės ir tautybės atžvilgiu yra jau ne praeities. 
liekana, bet moderninis reiškinys, turįs palinkimą plėstis. "Varybinė konstitucinė teisė pabrė- 
žia visų piliečių teisių lygybę, nepareinamai nuo jų tautybės, rasės ir lyties. Moteriai socia- 
listinėje valstybėje suteikiamos lygios teisės su vyru visose ūkinio, valstybinio, kultūrinio ir 
visuomeninio-politinio gyvenimo srityse. Žinoma, įstatymų leidėjas negali panaikinti biologinės 
moters nelygybės su vyru, tačiau jis siekia, kad biologiniai skirtumai neturėtų įtakos teisinei 
moters padėčiai. "Tam tikslui kuriama valstybinė motinos ir kūdikio interesų apsauga, nėščiai 
moteriai suteikiamos atostogos, paliekant išlaikymą, steigiamas platus gimdymo namų, vaikų 
lopšelių ir darželių tinklas. 

Tarybinė konstitucija griežtai atmeta, be to, rasės ir tautybės nelygybę. šitoks absoliu- 
tinės Žmogaus vertės pripažinimas yra vienas esminių komunistinės, giliai žmoniškos idėjos 
principų. Komunizmas yra visų Žmonių laimingo gyvenimo idealas, todėl jam yra svetima bet 
kokia ponaujančios tautos koncepcija. Rasinės lygybės principo niekas negali žaloti; įstatymų 
leidėjas iš anksto įpareigojamas į bet kurį šio principo sužalojimą reaguoti baudžiamomis 
sankcijomis. Rasinės nelygybės pasmerkimas yra, be abejo, tarybinės konstitucinės teisės garbė. 
Tarybinė konstitucinė teisė suteikia tautoms politinio organizavimosi laisvę, tačiau ji neto- 
leruoja teisinio žmonių rūšiavimo tautomis. 

Konstitucija numato dar svetimšalių prieglaudos leise (asylum). Ši prieglaudos teisė su- 
teikiama šiais 3-mis atvejais: a) dėl darbo žmonių reikalų gynimo, b) dėl mokslinės veiklos 
ir €) dėl tautinės išvaduojamosios kovos. Ankstyvesnė tarybinė konstitucinė teisė žinojo dar prie- 
glaudos teisė nukentėjusiems dėl tikybinių įsitikinimu. 

"Tarybinė konstitucija numato šias piliečių pareigas: a) saugoti ir stiprinti visuomeninę. 
socialistinę nuosavybę, kuri sudaro šventą ir neliečiamą "Varybų santvarkos pagrindą; asmenys, 
kurie kėsinasi į visuomeninę socialistinę nuosavybę, konstitucijos kvalifikuojami kaip liaudies. 
priešai; b) laikytis LTSR konstitucijos, pildyti įstatymus, žiūrėti darbo drausmės, dorai atli- 
kinėti visuomenines prievoles, gerbti socialistinio bendro gyvenimo taisykles; c) ginti tėvynę; 
ši pareiga laikoma šventa. Ji, be abejo, apima daugiau, negu visuotinę ir garbingą karinę tar- 
nybą Raudonojoje Armijoje. Svarbiausi šios pareigos laužymo atsitikimai, kaip priesaikos Jau- 
žymas, persimetimas priešo pusėn, žalos darymas karinei valstybės galiai, šnipinėjimas, kurie 
konstitucijos kvalifikuojami kaip tėvynės išdavimas, baudžiami visų įstatymų griežtumu, kaip 
pati didžioji piktadarvbė. 

LIETUVOS "SR BIUDŽEVAS. šis konstitucijos skyrius numatytas tik respublikinėj 
konstitucijoj. LTSR biudžeto sąmata sudaroma, t. v.. biudžeto iniciatyva priklauso LTSR Liau- 
dies Komisarų Tarybai, kuri tą sąmatą patiekia tvirtinti LTSR Aukščiausiajai Tarybai. Biudžetą 
svarstyti Aukščiausiajai "Varybai patiekia Biudžeto Komisija. LTSR Aukščiausioji "Taryba 
biudžetą tvirtina ir skelbia visų žiniai. Pajamos nuo vietinio ūkio, atskaitos nuo jų teritorijos. 
įplaukiančių valstybinių pajamų. pagaliau įplaukos nuo vietinių mokesčių ir rinkliavų įskai- 
tomos į apskričių, miestų, valsčių, apylinkių tarybų vietinius biudžetus. 

TEISMAS IR PROKURATŪRA. Teismas TSRS principiškai yra ne federalinis, bet res- 
publikinis. Kiekvienoj sąjunginėj respublikoj yra sava teismų sistema, kurios pamatą sudaro 
liaudies teismas, 0 viršūnę — Aukščiausias Teismas, kaip kasacijos, revizijos ir teismo prie- 
žiūros organas. Mes žinome, kad kasacinis teismas naikina žemesniojo teismo sprendimą, ne- 
patiekdamas vietoj neteisėto sprendimo naujo. bet grąžindamas tam žemesniajam Teismui iš 
naujo persvarsiyti ir nuspręsti; tuo tarpu revizinis teismas gali ir pats retormuoti neteisėtą 
žemesniojo teismo sprendimą. . 

LTSR konstitucija numato 3-jų kategorijų teismus: LTSR Aukščiausią Teismą, apskri- 
čių teismus ir liaudies teismus. Be to, minimi LTSR teritorijoj galintieji veikti specialūs TSRS 
teismai, steigiami "TSRS Aukščiausios "Tarybos nutarimu. Visų teismų teisėjai renkami tam 
tikrai kadencijai: liaudies teismų — 3 mt., kitų — 5 mt. Visuose teismuose, išskyrus specialiai 
įstatymo numatytus atsitikimus, bylos nagrinėjamos. dalyvaujant liaudies tarėjams. Liaudies 
teismų sąstato personalą renka miesto, valsčiaus piliečiai visuotinės, tiesioginės ir lygios rin- 
kimų teisės pagrindais, slaptai balsuodami. Apskričių teismus renka apskričių darbo žmonių 
atstovų tarybos. LTSR Aukščiausiąjį "Veismą renka LTSR Aukščiausioji Taryba. Visi teisėjai 
yra nepriklausomi ir klauso tik įstatymo, t. y., savo kadencijos ribose politiškai jie yra vi- 
siškai neatsakingi. Be to, teismo darbe yra konstitucionalizuojami šie elementai: bylų nagrinč- 
jimo viešumas, užtikrinimas kaltinamajam ginties teisės; teismo procesas atliekamas respubli- 
kine kalba, rezervuojant tos kalbos nemokantiems asmenims teisę susipažinti su bylos medžiaga: 
per vertėją ir teisę kalbėti teisme gimtąja kalba. „+ m": 

Respublikinės prokuratūros priešaky yra TSRS Piokuroras. Apskritai tarybinėj santvar- 
koj si na atskirą, savarankišką instituciją, kuri nepriklauso nei nuo Feisingume 

Ziaudies Komisariato, nei nuo Liaudies Komisarų Tarybos, nei pagaliau nuo teismų. TSRS 
Prokuroro žinioj ir priežiūroj veikia visi prokurorai visoj Sąjungoj. Sajunginių respubliku, 
kraštų, sričių prokurorus, taip pat autonominių respublikų ir. autonominių sričių prokurorus 
skiria TSRS Prokuroras 5-eriems metams. Lietuvos "TS Respublikoje be LTSR Prokuroro kitų 
prokurorų, kurie būtų betarpiškai skiriami "TSRS prokuroro, nėra. LTS Respublikoje be res- 
publikinio prokuroro yra tik apskričių ir miestų pokurorai, kuriuos skiria LTSR Prokuroras, 
TSRS Prokuroro patvirtinimu, 5-eriems metams. Prokuratūros funkcijas tarybinė konstitucija 
taip apibudina: prokuroras žiūri, kad visi Liaudies Komisariatai ir jų priklausomos įstaigos, 
Žygiai kaip atskiri tarnybiniai asmenys, o taip pat piliečiai tiksliai vykdytų įstatymus. | 

VALSTYBINIS ŽENKLIAS, VĖLIAVA, SOSTINĖ. Visų Tarybų Socialistinių Respubli- 
kų valstybiniai ženklai principiškai yra tie patys; juose yra 3 pastovūs elementai: a) ir b) piau- 
tuvas ir kūjis, kaip žemės ūkio ir pramonės darbo simboliai, darbininkų ir darbo valstiečių 
«darbo garbės ženklai — darbo emblemos; c) greta šių darbo emblemų yra vilties emblema — 
penkiakampė žvaigždė, žmonijos laisvės ir teisingumo viltis. | i 

TSRS valstybinis ženklas susideda iš piautuvo ir kūjo ant žemės rutulio, atvaizduoto 
saulės spinduliuose ir apgaubto varpomis su užrašu visų sąjunginių respublikų kalbomis: „Visų 
šalių proletarai, vienykitės“! Viršutinėj ženklo daly yra penkiakampė žvaigždė. 

LTSR valstybinis ženklas, kurio pagrindiniai elementai yra tie patys, turi šį variantą: 
jis susideda iš paauksuoto piautuvo ir kūjo baltame fone saulės spinduliuose, apgaubtų  var- 
pomis ir ąžuolo lapais su užrašu lietuvių ir rusų kalbomis: „Visų šalių proletarai, vienykitės!“ 
Viršutinėje ženklo daly yra penkiakampė žvaigždė, o apatinėje jo dalyje raidės: „LTSR“. 

"TSRS Valstybinę vėliavą sudaro raudonas audeklas, kurio viršutiniame kampe, prie koto, 
„atvaizduotas auksinis piautuvas ir kūjis ir viršum jų penkiakampė žvaigždė su auksiniu apvadu. 
Pločio ir ilgio santykis 1: 2. - 

LTSR valstybinėj vėliavoj penkiakampės žvaigždės nėra; viršum piautuvo ir kūjo yra 
užrašas aukso raidėmis: „Lietuvos TSR“. 

TSRS sostinė yra Maskvos miestas; LTSR sostinė — Vilnius. 

Padėtis 1928 m. konstitucijai veikiant „||| || ks 
1938 m. Lietuvos Valstybės konstitucija 
Naujųjų laikų išvakarės „4 
Tarybinės santvarkos įvedimas Lietuvoj 
Lietuvos TSR. 1940 m. konstitucija 

